text:
Episode 16: Ryan atakambiwe n’uwamubereye sebuja…Aho muzehe Ntwari ntabonye umukozi?
Twasigaye muri salon njye na Cedro ako kanya mbonye abandi biheje mboneraho kumubaza,
Njyewe-“Eeh! None se Cedro! Uriya musore se ni uwa hano nawe?”
Cedro-“Yego, uriya musore ni musaza wa Cherie, niwe mu kuru mu rugo, buriya yanabacishaho ikinyafu batitonze”
Njyewe-“Ese?”
Cedro-“Cyane! Buriya uzi ukuntu yangoye? Umunsi nzi aha bwa mbere nahataye ingofero kubera ibibazo yambajije”
Njyewe-“Hhhhhh”
Cedro-“Ariko twaje kuba inshuti, nanjye urabyumva namujyanye ahantu tuganira neza….”
Tukiganira ako kanya bose baziye icyarimwe baricara, hashize akanya twese ducecetse nagiye kumva numva wa musaza wa Provy, umusore wari usoretse ufite ibigango aravuze,
We-“Cedro! Uyu musore mwazanye ni uwa hehe ko ntajyaga mubona hano?”
Cedro-“Uyu musore yitwa Ryan! Turakorana”
We-“Banza nari mwitiranyije, nabonaga asa n’ umuntu…..”
Muri ako kanya narikanze nibaza niba igihe bose basohokaga umwe ku wundi ari njye babaga bagiye kubazanya,
Cedro-“Yeee? Umwitiranyije nande se?”
We-“Eeeh! Abantu barasa buriya,…nako nta gitangaje kirimo ni kalibu”
Twakomeje kuganira ibiganiro biva mu mutsinda Cedro aradusetsa biratinda, mu masaha ya saa tatu z’ ijoro nibwo twavuye aho, Gaelle na Provy baraduherekeza,
Mu nzira baduherekeje,
Njyewe-“Gae! Nishimiye kubamenya, mbese nakunze uko muganira, muzi gufata neza abashyitsi cyane rwose pe!”
Gaelle-“Hhhh! Mbega imitoma, uzi ko watuma umuntu yiyumva?”
Njyewe-“None se nkubeshye? Uko ni ukuri nkubwiye, buriya ikinyoni kigurutse kitavuze bakita icyana, njyewe ho ndi umuntu w’ umugabo ntabwo nabona icyiza kuri mwe ngo ndeke kukibabwira mukomereze aho pe!”
Gaelle-“Eeh! Urakoze cyane”
Njyewe-“Hanyuma se ko ari ubwa mbere nari ngeze hariya iwanyu kandi nkaba….mbega nyine, umuntu yazagaruka cyangwa ntabwo ari wowe utanga uburenganzira?”
Gaelle-“Hhhh! Oya rwose ni kalibu, uko watubonye twibanira kuriya na musaza wacu, usibye ko afuha ariko ntiyafuhira Cedro kandi nawe….”
Njyewe-“Nanjye iki?”
Gaelle-“Ndacyeka nawe ntacyo bitwaye ni kalibu”
Njyewe-“Ooh! Ntiwumva se? Nari mpabutse kabisa, Ahubwo rero! Uzi ko watuma mpera kuwa mbere nkajya ngeza ku cyumweru nza iwanyu?
Gaelle-“Umva yewe! Aho ho wimbeshya, usibye ko wajya unahansanga da, nirirwa mu rugo”
Njyewe-“Ese wirirwa mu rugo?”
Gaelle-“None se sha ko akazi kabuze, ahubwo ndangira?”
Njyewe-“Yoooh! Naba nkubeshye pe! Gusa hari aho mbonye nazakubwira gusa kuri ubu ariko bisaba guhaguruka ugashakisha, ntukagumwe wicaye mu rugo”
Gaelle-“Ntiwumva se! NUgira aho umbonera ubwo uzambwirira, ahubwo se uzambwira kuki se ko….”
Njyewe-“Eeeh! Nagize aho mbona nashogoshera nkaza nkakubwira da, nahabonye rwose, ariko wanampa nimero yawe niba ntacyo bitwaye”
Twahanye nimero njye na Gaelle batugeza aho turabasezera basubira inyuma, nk’ abasore bari batandukanye n’ inkumi twatangiye gutambika n’ amaguru tugenda twirarira,
Cedro-“Wamubonye se Provy? Hhhh! Uriya niwe nakubwiraga, impano Imana yandemeye, uriya mbese niwe wanjye, ngeraho ngatuza ngashira impumu, umbabarira nkiri kure akanyizera ku manywa na nijoro, ba Shakila bagaseba bagatakamba barira ayo kwarika”
Njyewe-“Rekera aho wana? Ubwo se urashaka kumbwira ko njye ndi nta kigenda?”
Cedro-“Eeeh! None? Niba ntacyo wibwira se nabuzwa niki kukuvugiraho? Gira ahubwo wegere….Gaelle se hari icyo abaye?”
Twakomeje kugenda tuganira, tugeze imbere Cedro arananirwa dufata umwanzuro wo gutega, dusezeranaho umwe aca ukwe nundi ukwe, gahunda iba iyejo ku kazi mu gitondo.
Nageze mu rugo nsiganirwa guhamagara Sabine, twavuganye umwanya utari muto, ambwira uko yiriwe, nishimiye ko yiriwe neza ndetse ko yankumbuye nk’ ibisanzwe turekana ari uko amafaranga ashizemo.
Iminsi yakomeje kwicuma, akazi nkomeza kugakora ntikoresheje, nk’ umusore birumvikana nagomvaga guharanira icyizere n’ amahirwe nagiriwe.
Umunsi umwe ari kuwa gatanu nakiriye telephone, nyitaba vuba kuko ntari nyizi, nkanda yes nshyira ku gutwi,
Njyewe-“Yes!….Alloo!”
Nahise numva ari ijwi ry’ umugabo ntahise menya ako kanya,
We-“Bite bite?”
Njyewe-“Ni byiza kabisa”
We-“Ntabwo wamenye ariko ntugire ikibazo ndaza kukwibira”
Njyewe-“Eeh! Ngaho nyibwira ntacyo nguteze amatwi”
We-“Ryan! Uranzi, nduwo mwabanye mu kahise, ndagushaka cyane, wamfasha tugahurira aho wahoze ukora cyera?”
Njyewe-“Uuuh? Aho nahoze nkora?”
We-“Yego! Hahandi kuri Super market nako umanuke harya hepfo gato ku rusengero”
Ako kanya narikanze cyane, nahise nkeka ko ibyo ari byo byose uwo muntu umpamagaye ari Bouncer, wa musore wacungaga umutekano twasabanaga tukiganirira,
Njyewe-“Eeeh! Ni wowe Bouncer? Yeee!Uri hehe wangu?”
Yandangiye aho duhurira, ako kanya mbwira Cedro, ko ngize gahunda yihutirwa ndamanuka, ngeze ku muhanda mpagarara gato ntangira kwibaza,
Njyewe-“Bouncer? Nubwo ampamagaye nkaba ngiye ariko natinze kumuhamagara, naragiye ndamwibagirwa nkaho tutabanye? Ko ari we twisangiriraga saa sita, yaba abonye tipu akangurira agafanta, nanjye nakabona bikaba uko? Reba igihe gishize cyose tutavugana ndetse tutanabonana? Oya, reka nyure mu rugo ndebe mu kabati ndabizi harimo macye yo kwica amande”
Yari yo nzira, nuriye moto feri ya mbere mu rugo, nkihagera numvise Muzehe Ntwari asa nuri kwirukana umuntu, nikanze abaye ari Mabuja ntega ugutwi ku muryango ngo numve,
Ntwari-“Genda! Sohoka ugende turananiranwe”
Nikanze cyane urugi rw’ igipangu rukingutse, ndijijisha, mbona hasohotse umusore wari wambaye bote , isarubeti asa n’ urakaye,
We-“Oya niyo wanyirukana ariko ukanyishyura”
Ntwari yahise ambona,
Ntwari-“Eeh! Bite sha musore?”
Njyewe-“Ni byiza! Ni amahoro ko numva mutongana ra?”
Ntwari-“Wahora niki ko uwo musore azindutse antesha umutwe, namuhaye akazi ariko akora uko yishakiye, ntagikata indabo ubu nsigaye ndara mu gihuru, ubuzamu bwo…nagende, niyakire aye agende”
Ntwari yahembye uwo musore aragenda,
Ntwari-“Nagende! Ubundi umuntu iyo adahaka gukora uramwirukana, ahubwo se nta wundi wambonera sha?”
Njyewe-“Umukozi se? Umukozi ukora isuku?”
Ntwari-“Yego! Ukora isuku, agakata indabo, akoza imodoka, yanarara izamu erega akazi ni akazi”
Njyewe-“Eeeh! Umukozi se….cyakora hari umusore tugiye kubonana, cyera twakoranaga ahantu ashinzwe umutekano, nitubonana nkabona yakemera ubwo ndaza kukubwira”
Ntwari-“Nuko sha! Nuko nuko rwose”
Nasezeye Ntwari nkata inyuma nijira mu nzu z’ abapangayi, nkingura iwanjye, mfunyika macye yo kwica amande, mfata inzira ngo njye guhura n’ umusore twasangiye ubuzima bw’ akahise.
Ngeze ku rusengero aho yari yambwiye, natangiye kureba hirya no hino, nkibaza impamvu ariko yambwiye ku rusengero, nkiri aho natunguwe no kureba imbere yanjye umuntu wazaga ansanga, yasaga na Manager, uwari Boss wanjye kuri supermarket, uwanyizeraga wanyitabazaga week end nkamufasha akazi.
Naratunguwe cyane ndahagarara, akomeza aza ansanga aransuhuza twigira hirya gato dukata inyuma y’ inzu zari hafi y’ urusengero,
Njyewe-“Eeeh! Manager! Ni wowe?”
Manager-“Ni Njyewe Ryan!”
Njyewe-“Eeeh! None se…ntabwo nacyekaga ko ari wowe, nabanje kugira ngo….”
Manager-“Oya ni njyewe, witungurwa ko nambaye gutya, ahubwo twigire hirya gato nkubwire icyo ngushakira”
Twigiye hirya gato ariko nkomeza kugenda nibaza impamvu, turahagarara maze arambwira,
Manager-“Ryan! Nguhamagaye ngukeneye, nguhamagaye ngo nkwitabaze nk’ umuntu uzi akahise kanjye”
Njyewe-“Yego ndakumva Manager! Urabizi nkuzi uri uw’ icyubahiro, nkuzi unyitabaza ngo ngufashe ibyari bikugoye, uko twatandukanye urakuzi ntabwo nigeze nibagirwa, none se ko Cedro yambwiye ko usigaye uri Pasteur waje gukorera hano?”
Manager-“Hmm! Ryan! Ibyo bishyire ku ruhande, ndagirango nkubwire ko bitari ukuri, Noneho ubu ndagusabye winyita manager, nyita Tom, Manager ryari izina ry’ icyubahiro ariko ubu ntacyo ngifite”
Njyewe-“Uuuh? Ushatse kuvuga iki ubwo?”
Manager-“Wowe byumve utyo kandi ubyumve nk’ ukuri, ubu nguhamagaye ngira ngo nkwitabaze nk’ umuntu unzi cyera, nta wundi natinyuka kuza imbere ngo mubwire ibyanjye”
Njyewe-“Ibyawe? Manager…na murumuna wawe Cedro murumuna wawe?”
Manager-“Nagusabye nyita Tom, wikomeza kunyibutsa uwo nari we cyera”
Njyewe-“Tom! Ko mperuka iwawe umugisha muwakira, mwatumiwe ndetse mwateretse, uhangayikishijwe niki cyatuma unyitabaza?”
Tom-“Ryan! Biriya se….biriya nari natuwe n’ abaturanyi bazi ko ndi umukozi w’ Imana, iyaba wari uzi ko ubu ndi mu mage, njye na Mariam amagara ari kuducika, nkubwiye ko ubu mu nzu rukinga babari ntiwabyemera”
Njyewe-“Ngo?”
Tom-“Ryan! Ibyo ni ibyoroheje, uwakubwira ko n’ amezi abiri ashize tutishyura inzu, ubu rwose ndahangayitse ntiwabyumva”
Njyewe-“Oya ntabwo nabyumva byo, Mana…nako Tom, niki cyabaye?”
Tom-“Ryan! Nyine nawe urabizi, ibyo ngiye kukubwira si bishya, njye na Mariam twarakundanye gusa icyo utamenye nuko burya yankuye kure, akangira uwo ntakekaga”
Njyewe-“Uuuh? Mbwira nguteze amatwi”
Tom-“Urebye uko byatangiye, Mariam twamenyanye umunsi umwe ubwo yari ansanze mu kinamba, aje kogesha imodoka, twaramenyanye ndetse akomeza kujya aza kenshi koza, tukaganira nubwo nabonaga bindenze”
Njyewe-“Uuuh? Burya bwose?”
Tom-“Yego Ryan! Icyo ntashoboraga kumubwira nuko namukunze, gusa namutunguraga buri munsi, akishima gusa numvaga ko hari ikidashoboka….ntabwo numvaga ko ashobora kwemera ko namukunze”
Njyewe-“Komeza umbwire”
Tom-“Umunsi umwe rero nibwo namusabye kuzaza kunsura aho nabaga, nabimusabye nzi ko atabyemera, gusa natunguwe nuko yanyemereye ndetse uwo munsi yirengagiza imvura yaramukiye ku muryango aransura kuva uwo munsi amateka y’ ubuzima bwanjye yarahindutse,
Mariam yankuye aho nari ndi amfata ukuboko ansezeranya kumpindura ubuzima, ampa agaciro, anyambura ibindi byose, anyambika urukundo ibyo ntakekaga, nkuko uko waje usanga ndi manager”
Njyewe-“Yeee?”
Tom-“Naratuje ndatengamara, ndaryoherwa karahava, inshuti twasangiye ikinamba ndazirengagiza, aho niho gufura no guteka nabyibagiwe nkajya nguhamagara ukaza kubinkorera, byose nari mfite buriya nabikeshaga Mariam”
Njyewe-“Ese burya?”
Tom-“Nyuma naje kugira ntya mba muteye inda, birumvikana twaricaye twibaza uko bizagenda, ambwira ko bigoye cyane kwirega iwabo mu rugo, ambwira ko cyakora azabiganiriza mama we,
Nyuma y’ iminsi ingahe gusa yaje ambwira ko tugomba kujya kure, tukajya kwibanira, ko ankunda kandi azabana nanjye mu bibi no mu byiza, burya twagusezereye nkuwabanye nanjye tuguha n’ impamba, uragenda ujya kure natwe tugenda ubwo”
Njyewe-“Ndabyibuka nubwo mwankuye umutima, byibura iyo uza kumbwiza ukuri”
Tom-“Ibyabaye byarabaye, hari n’ impamvu byagenze kuriya, Ryan! Ubu nyine tuvugana, amafaranga yose twari dufite yadushizeho, yaba ayo twari twarabitse nayo twagurishije supermarket, twari tuzi ko tuzahirwa ariko nta mugisha wadusekeye, ubu iwanjye rurakinga bane, nirirwa nzenguruka ahantu hose ngacyura umuyaga, Mariam we ahorana agahinda, yibuka uko twari tubayeho mbere, akagira ubwoba bwo gusubira iwabo gusa nkamuhumuriza akubaha aho yansanze tugasangira ubusa tukaryama”
Njyewe-“Yebaba weee!”
Tom-“Ryan! Ndagusabye, wirengagize ko nkuruta, wirengagize uwo nari we cyera, umfashe byibuze niyo wanshakira akazi, aho najya nkura byibuze igihumbi ku munsi ariko ndwane nubu buzima twisanzemo”
Manager…nako Tom yambwiye atyo umutima usarikwa n’ agahinda, narawikije biranga ndabyiringira.
Nongeye kwibuka ndetse njya kure, muri ako kanya nibuka muzehe Ntwari ambwira kumushakira umukozi, nkibyibuka….
Tom-“Ryan! Mbabarira, ndagusabye ndwanaho, aho wambonera hose najyayo, kandi naguhamagaye numva mfite ikizere, mfite ikizere muri wowe Ryan, mfasha nyabuna………………………………….
Ntuzacikwe na Episode ya 17 y’ inkuru ndende Sabine ejo mu gitondo


c: text/html

text:
Umuvugabutumwa Ev Reinhard Bonnke washinze umuryango w’ivugabutumwa witwa Christ for all Nations (CfaN) yitabye Imana ku myaka 79. Reinhard Bonnke assize amateka akomeye ku isi dore ko abantu bagera kuri miliyoni 79 bakiriye agakiza nyuma kubabwiriza ubutumwa bwiza.
Umugore wa Ev Bonnke, Anni ni we wemeje aya makuru, atangaza ko umugabo we yaruhutse mu mahoro akikijwe n’umuryango we. Yanditse ati “Bavandimwe muri Yesu Kristo n’agahinda kenshi k’umuryango wa Bonnke, turabamenyesha ko urupfu rw’umugabo wanjye Evangelist Reinhard Bonnke ” Yavuze ko mu myaka 60 ishize, Bonnke yabwiriye ubutumwa bwiza hirya no hino ku isi, benshi bakira agakiza.
Ev Bonnke mu giterane yakoreye muri Nigeria mu bihe byashize
Mu mwaka wa 2017, Ev Bonnke yakoreye igiterane gikomeye muri Nigeria cyitabirwa n’abantu barenga miliyoni imwe. Abantu barenga miliyoni 79 hirya no hino ku isi bakiriye agakiza binyuze mu ivugabutumwa rya Bonnke.
Ev Bonnke yakoze umurimo ukomeye mu kwamamaza ubutumwa bwiza bwa Yesu Kristo. Nyuma yo kubona ko ubuzima bwe butameze neza, ubuyobozi bw’umuryango yashize, yabuhaye Ev Daniel Kolenda wakoreye igiterane mu Rwanda muri 2014 kuri Stade Amahoro.
Ev Bonnke yavutse tariki 19 Mata 1940, yitaba Imana tariki 7/12/2019. Yari umuvugabutumwa w’umudage w’umu Pentekonte wibanze cyane ku kuvuga ubutumwa bwiza muri Afrika kuva mu 1967. Yabwirije ubutumwa bwiza abantu benshi cyane aho abagera kuri miliyoni 79 bakiriye agakiza nyuma kubabwiriza,
Afite imyaka 10 ni bwo Reinhard Bonnke yahamagariwekuvuga ubutumwa bwiza muri Afrika,aza kubikomeza amaze kubatirizwa mu Mwuka Wera. Se umubyara yari umupasitori wabayeho n’umusirikare mu ngabo z’Abadage. Ntabwo Se yigeze na rimwe amusaba wenda ko yazaba umuvugabutumwa.
Akimara kwiga ishuri rya Bibiliya muri Wales, Bonnke yasabye Imana ko yamugira umugabo wo kwizera ayisaba ko yamubera byose.Mbere yo gutangira ivugabutumwa muri Afrika, Bonnke yashumbye umukumbi w’Imana mu gihugu cy’Ubudage mu gihe cy’imyaka 7.
Rimwe arimo asengera Afrika, Ijwi ry’Imana ryaramubwiye ngo Afrika izakizwa.Mu mwaka wa 1967 ni bwo yatangiye ivugabutumwa muri Afrika. Mu mwaka w’1991 Bonnke yakoze ivugabutumwa muri Nigeria, abisilamu bamugirira ishyari kuko ngo yarimo ayobya abantu.
Akihava urubyiruko rusaga ibihumbi 8 rwahise rwicwa,insengero nyinshi ziratwikwa. Nyuma y’imyaka 9 Bonnke yasubiye muri Nigeria kubabwiriza ubutumwa bwiza ariko abisilamu ntibagira icyo bamutwara kubera asizwe. Bonnke yagiye mu gitaramo cy’abahanzi cya Festival ahuriramo na Anni Schulze witwaye nabi cyane icyo gihe agatsindwa irushanwa.
Bukurikiyeho Bonnke yaje kubwiriza mu rusengero uwo mukobwa nawe yari yateraniyemo,Bonnke amubonye yarushijeho kumukunda cyane,biza kurangira babaye inshuti ndetse urukundo rwabo rubaviramo kubana akaramata.Bonnke yari afite abana 3 aribo Kai-Uwe Bonnke, Gabrielle Bonnke na Susie Bonnke.
Bonnke yanditse ibitabo byinshi cyane, kimwe mu bitabo bye bikunzwe na benshi ni icyo yise Living a Life of Fire gikubiyemo ubuzima bwe,uko Imana yamuhamagariye kuvuga ubutumwa bwiza bw’agakiza muri Afrika,uko yazengurutse inkambi n’amagereza atandukanye,ubuzima bwe akiri umwana muto mu ntambara ya kabiri y’isi n’ibindi.
Reinhard Bonnke yari wa muntu urangwa n’umutima mwiza usabana akarangwa no gufasha,bityo benshi bakifuza kuba nka we. Ev Bonnke yigeze gutumirwa na ADEPR aza mu Rwanda mu myaka ya kera ahakorera igiterane gikomeye. Mu gihe yari amaze ku isi, yakoze ibitangaza bitazibagirana mu babibonye.
Ev Bonnke hamwe na Ev Kolenda yasigiye ubuyobozi bw'umuryango yashinze

robotstxt: allowed

filter: keep


text:
>> The liturgical time of Lent
Amasomo yo ku cyumweru, icyumweru cya 3 cy'Igisibo, C
Isomo rya mbere : Iyim 3, 1-8a.10.13-15
Igitabo cy’Iyimukamisiri
Muri iyo minsi, 1Musa yari aragiye ubushyo bwa sebukwe Yetero, umuherezabitambo w’i Madiyani. Ayobora ubushyo hirya y’ubutayu, maze agera ku musozi w’Imana i Horebu. 2Nuko Umumalayika w’Uhoraho amubonekera mu kibatsi cy’umuriro waka mu gihuru rwagati. Musa aritegereza asanga umuriro ugurumana mu gihuru cyose, ariko cyo ntigikongoke. 3Musa aravuga ati “Reka njyeyo ndebe aka kataraboneka, n’impamvu ituma igihuru kidakongoka.”
4Uhoraho abona aje hafi kureba ibyo ari byo. Nuko Imana imuhamagarira mu gihuru rwagati iti “Musa ! Musa !” Undi ati “Ndi hano.” 5Nuko Imana iramubwira iti “Wikwegera hano ! Ndetse kuramo inkweto zawe, kuko ahantu uhagaze ari ubutaka butagatifu.” 6Irongera iti “Ndi Imana ya so, Imana ya Abrahamu, Imana ya Izaki, Imana ya Yakobo.” Musa yipfuka mu maso kuko yatinyaga kureba Imana. 7Uhoraho aravuga ati “Amagorwa y’umuryango wanjye uri mu Misiri narayitgegereje, kandi imiborogo baterwa n’abakoresha b’imirimo narayumvise, n’imiruho barimo ndayizi. 8aNdamanutse ngo mbagobotore mu maboko y’Abanyamisiri, maze mbavane muri icyo gihugu mbajyane ku butaka bw’indumbuke kandi bugari, mu gihugu gitemba amata n’ubuki, ahantu hatuwe n’Abakanahani. 10Ubu ngubu rero genda : ngutumye kuri Farawo kugira ngo uvane mu Misiri Abayisraheli, umuryango wanjye.”
13Musa abwira Imana ati “Ngaho rero ningende nsange Abayisraheli, mbabwire ngo ‘Imana y’abakurambere banyu yabantumyeho !’ Nibambaza ngo izina ryayo ni irihe, nzabasubiza ngo iki ?” 14Nuko Imana ibwira Musa iti “NDI UHORAHO.” Irongera iti “Uzabwire utyo Abayisraheli uti ‘UHORAHO ni we ubantumyeho’.” 15Imana yongera kubwira Musa iti “Uzabwire Abayisraheli uti ‘UHORAHO Imana y’abakurambere banyu, Imana ya Abrahamu, Imana ya Izaki, Imana ya Yakobo yabantumyeho.’ Ngiryo izina ryanjye iteka, nguko uko bazajya banyita banyambaza kuva mu gisekuru kugera mu kindi.”
Kuzirikana : Zab 103 (102), 1-2, 3-4, 6-7, 8.11
ZABURI
Inyik/ Uhoraho ni umunyambabazi n’umunyampuhwe.
- Mutima wanjye singiza Uhoraho,
- n’icyo ndi cyo cyose gisingize izina rye ritagatifu !
- Mutima wanjye singiza Uhoraho,
- kandi ntiwibagirwe na kimwe mu byo yaguhaye !
- We ubabarira ibicumuro byawe byose,
- akakuvura indwara zawe zose,
- we warura ubugingo bwawe mu mva,
- akagutamiriza ubutoneshwe n’impuhwe.
- Uhoraho akoresha ubutabera,
- akarenganura abapfukiranwa bose.
- Yamenyesheje Musa imigambi ye,
- n’abana ba Israheli abagaragariza ibigwi bye.
- Uhoraho ni umunyambabazi n’umunyampuhwe,
- atinda kurakara kandi akagira ibambe.
- Uko ijuru ryisumbuye kure hejuru y’isi,
- ni ko impuhwe ze zisagiranira abamutinya.
Isomo rya kabiri : 1 Kor 10, 1-6.10-12
Ibaruwa ya mbere Mutagatifu Pawulo Intumwa yandikiye Abanyakorinti
1Bavandimwe, sinshaka ko muyoberwa ukuntu abasekuruza bacu bose bagendaga bayobowe n’igihu cyererana, bose bakambuka inyanja, 2bose bakabatirizwa muri cya gihu na ya nyanja bifatanyije na Musa. 3Bose basangiye ibyo kurya bimwe bikomoka mu ijuru ; 4kandi bose bashoka iriba rimwe rikomoka mu ijuru ; koko bakanywa amazi avubuka mu rutare bahawe n’Imana, rukagenda rubaherekeje, kandi urwo rutare rwarangaga Kristu. 5Nyamara benshi muri bo si ko banyuze Imana, ni yo mpamvu intumbi zabo zararitswe mu butayu. 6Ibyo byose byabereye kuducira amarenga, kugira ngo tutararikira ikibi nk’uko na bo bakirarikiye. 10Ntimukitotombe nk’uko bamwe muri bo binubye, maze Umunyacyorezo akaboreka. 11Ibyababayeho biraducira amarenga, kandi byandikiwe kutuburira twe twegereje amagingo ya nyuma. 12Bityo rero uwibwira ko ahagaze, aritonde atagwa.
Ibango-ndirimbo ribanziriza Ivanjili : Zab 51 (50), 14
- Uragasingizwa Kristu, wowe Buhanga buhoraho bw’Imana Nzima.
- Uragasingizwa Nyagasani.
- Nyagasani, dutoze kumva ijwi ryawe,
- udu
Ivanjili Ntagatifu : Lk 13, 1-9
+ Luka
1Muri icyo gihe, haza abantu batekerereza Yezu uko Abanyagalileya bari bishwe na Pilato, maze amaraso yabo akayavanga n’ay’ibitambo baturaga. 2Arabasubiza ati “Mukeka ko abo Banyagalileya barushaga abandi kuba abanyabyaha ? 3Oya ! Ahubwo reka mbabwire : nimuticuza mwese muzapfa kimwe na bo. 4Cyangwa se ba bantu cumi n’umunani bagwiriwe n’umunara wo kuri Silowe, mukeka ko bazize kuba abanyabyaha kurusha abandi baturage b’i Yeruzalemu ? 5Oya ! Ahubwo reka mbabwire : nimuticuza mwese muzapfa kimwe na bo.”
6Nuko Yezu abacira uyu mugani ati “Umuntu yari afite igiti cy’umutini cyatewe mu murima we w’imizabibu. Aza kuwushakaho imbuto, ariko ntiyazibona. 7Ni ko kubwira umuhinzi we ati ‘Uyu mwaka ni uwa gatatu nza gushaka imbuto kuri uyu mutini sinzibone. Wuteme nta cyo umaze aha ngaha.’ 8Undi aramusubiza ati ‘Shobuja, ba uwuretse byibura uyu mwaka, nywucukurire iruhande maze nshyiremo ifumbire. 9Ahari kera wazera imbuto ; nutera uzawuteme’.”


text:
ABAGABO - ABAGORE - ABAKOBWA BEZA - ABASOMYI B'IGITUBA - AGAKINGIRIZO - AMABERE - AMAFOTO Y'IBITUBA - AMAFOTO YO GUSWERA - GUKUNA - GUSOHORA K'UMUGORE - GUSOHORA - GUSOMANA - GUSWERA - GUSWERA IGITUBA KININI - GUSWERA NEZA - IBIBAZO BY'IGITSINA - IGITUBA - IGITUBA KININI - IKIBUNO - IMBORO - INAMA Z'IGITSINA - INAMA Z'URUKUNDO - INDWARA Z'IBITSINA - KUNYAZA - KWIKINISHA - RUGONGO - URUKUNDO - URWENYA - VIDEO Z'ABAKOBWA BEZA - VIDEO Z'IKIMANSURO - VIDEO Z'URUKUNDO - VIDEO ZO GUSWERA - VIDEO ZO GUSWERA Z'ABAHINDE - VIDEO ZO KUNYONGA IKIBUNO - VIDEO ZO GUSWERA Z'ABAGANDE - VIDEO ZO KUNYAZA - VIDEO Z'ABAKOBWA BIKINISHA - VIDEO ZA RUGONGO NINI - VIDEO Z'IGITUBA KININI
Itandukaniro Hagati y'Urukundo n'Agahararo
Hariho itandikaniro rinini hagati y'urukundo n'agahararo ariko benshi muri twe ntituzi kubitandukanya. Hari igihe umuntu atekereza afite urukundo kandi ari agahararo kamushashije! Agahararo ukwifuza undi cyane by'ako kanya. Ni umubiri uba urimo guhamagara undi.
Urukundo ni ubushuti bwagurumanye! Ruraterwa rukamera, rugakura ubundi rukagurumana!
Ikizakubwira ko icyo ufite atari urukundo ahubwo ari agahararo ni uko uzumva nta mutekano ufite. Uzajya wumva ushigukiye kuba uri kumwe na we ariko wumve nta mahoro ufite. Uranga ukagira utubazo tudashira, kandi ugakomeza gukeka utuntu twinshi. Ariko ibi byose ukabyirengagiza, ukabirenza ingohi ubireba ngo bitakwicira inzozi!-Kandi umunsi umwe muzahura!
Urukundo rwo ni ukwemerana umutuzo ko uwo ukunda atuzuye, ko hari ibyo abura. Uba ubibona, bigaragara, ariko ntibikubuza kumukunda, kandi ukomeza kumutekereza nubwo yaba adahari. Kuba adahari nta cyo bitwaye kuko ugira byinshi umwibukiraho mu mutima wawe. Aho ari hose uramutegereza kandi ukaba ufite ikizere ko azaza.
Mu gahararo, umuntu aravuga ati "reka dushakane vuba, batazamuntwara." Urukundo rwo rugira ruti"ihangane, kora gahunda zawe witonze"
Agahararo karangwa no kwifuza guhuza igitsina kenshi. Buri gihe iyo muri kumwe muba mwitekerereza akari mu ijipo cyangwa mu ikabutura!
Urukundo ntirwubaka ku gitsina ahubwo rwubaka ku bucuti noneho bigatuma guhuza igitsina biryoha kurushaho, kuko muba mubwirana uburyo mukundana mu buryo amagambo adashobora gusobanura. Mugomba kuba inshuti mbere y'uko muba abakunzi.
Agahararo ntikagira ikizere, iyo umukunzi ari kure, utekereza ko arimo gusambana. Rimwe na rimwe ukamugenda inyuma rwihishwa ngo umucunge cyangwa umufate!?
Urukundo rurizera, rukagira umutekano. Bikanatuma uwizewe arushaho gukunda no kudahemukira umukunzi.
Agahararo kashobora kugushora mu bikorwa by'ubuhemu wazicuza, urukundo rwo ntirukubeshya.
Urukundo rurakuzamura, rukakwigisha ubwenge. Umuntu ukunda aruta umuntu udakunda. Kuko iyo ukunda, uha abandi agaciro, udakunda aba ari ntacyo bimbwiye. Rimwe mu mabanga y'ubuzima ni uko kubaho gusa bidahagije ahubwo tugomba kugira n'icyo tubereyeho.
Subscribe to: Post Comments (Atom)


text:
Amata ya soya si meza ku bana bafite munsi y’imyaka itatu (Ubushakashatsi)
Soya ni cyo kinyamusogwe cyonyine gikorwamo ikinyobwa. Ku rubuga www.handirect.fr bavuga ko n’ubwo imvugo imenyerewe ari amata ya soya (Lait de Soja), ubundi ngo si byo kuko si amata ahubwo ni umutobe ukamurwa muri soya, gusa kubera ibara ryera ry’uwo mutobe ndetse n’imikoreshereze yawo ijya kwitwara nk’amata, bituma witwa amata ya soya.
Iyo bagiye gukamura amata ya soya, babanza kuzishyushya nyuma bakazisya. Ubwo buryo bwo gutunganya amata ya soya butuma itakaza bimwe mu biyigize by’umwimerere nk’amwe mu mavuta yayo, ndetse n’ibyitwa ‘fibres’ ubundi biba muri soya ntiwabisanga muri uwo ‘mutobe’ ukamurwa muri soya.
Ibisigazwa bya soya yakamuwemo umutobe bikorwamo ibiryo byiza by’amatungo.
Iyo bamaze gusya soya bongeramo amazi aringaniye kugira ngo babone icyo kinyobwa kijya kumera nk’amata, gifite za Poroteyine.
Ubutare buboneka muri soya buba bufunguwe n’amazi ariko kandi igice kimwe cyabwo kiba cyatakaje umwimerere wacyo mu gihe soya inyuzwa ku muriro mbere yo kuyisya.
Amata ya soya agira akamaro ku buzima bw’umuntu kurusha andi y’inyamaswa yose, kuko amata y’inyamaswa aburamo ibyitwa (méthionine na cystine) kandi bikenerwa mu mubiri w’umuntu, gusa amata ya soya na yo yigiramo ‘calcium’ nkeya ugereranyije n’ay’inka cyangwa ay’ihene.
Amata ya soya nta sukari (lactose) yigiramo, kandi na poroteyine zo mu mata ya soya zitandukanye cyane n’iziba mu mata y’inka. Ni yo mpamvu amata ya soya ashobora kunyobwa n’abantu bafite imibiri itihanganira amata y’inka.
Amata ya soya yakorwamo yawurute (yogurts) nk’uko bazikora no mu mata y’inka.
Kuri urwo rubuga bavuga ko abantu bose bagira ikibazo ku mata y’inyamaswa, bakwikoreshereza aya soya, gusa bagahitamo ayongewemo Calcium cyane cyane iyo ari ayagenewe abana bagikura ndetse n’abantu bakuze bafite ibyago byo kuba barwara indwara z’amagufa.
Ku rubuga www.cosmopolitan.fr bavuga ko n’ubwo amata ya soya ari meza cyane ku bantu bafite imibiri itihinganira amata y’inyamaswa,ariko na yo agomba kunyobwa mu rugero ruringaniye.
Amata ya soya agira ibyiza bitandukanye harimo no kuba ari meza ku buzima bw’umutima w’umuntu.
Kuba amata ya soya atigiramo ibintu bibyibushya, ahubwo akaba akungahaye ku byitwa ‘fibres’ bituma umuntu yumva yijuse neza, ntabyibuhe bikabije agahora ku murongo, kandi birazwi ko ibiro byinshi biri mu bishyira ubuzima bw’umuntu mu kaga.
Izo ‘fibres’ ziba mu mata ya soya zituma igogora ry’ibyo umuntu yariye rigenda neza, bityo ntabe ashobora kugira ikibazo cy’impatwe(constipation).
Amata ya soya yigiramo ibyitwa ‘oméga-3’, ikindi kandi afasha mu kurwanya ibinure bibi mu mubiri(mauvais cholestérol sanguin ) kuko ibyo binure ari byo bigenda bikaziba imitsi.
Kuri urwo rubuga kandi, bagira abantu inama ko kugira ngo umuntu abone ibyiza byose bizanwa no kunywa amata ya soya, bisaba ko ayanywa abijyanana no gukora siporo, no kurya indyo nziza itangiza ubuzima.
Amata ya soya arinda uyanywa gusaza vuba, bitewe n’uko yigiramo ibyitwa ‘flavonoïdes’ na ‘antioxidant’ bituma umuntu adasaza vuba.
Izo ‘antioxydants’ ziboneka mu mata ya soya zifasha umuntu kugira ubudahangarwa bw’umubiri bukora neza, akaba adashobora kurwara indwara zitandukanye, ndetse n’uruhu rwe rukagira ubuzima bwiza.
Urugero rw’indwara umuntu yakwirinda mu gihe anywa amata ya soya, harimo na kanseri y’ibere. Ubushakashatsi bwakorewe muri Carolina y’Amajyaruguru muri Amerika bwagaragaje ko gukunda kurya ibintu birimo ‘flavonoïdes’ nka soya byarinda ibyago byo kurwara indwara ya kenseri y’ibere ku bagore bacuze.
Amata ya soya agabanya ibyago byo kurwara indwara z’amagufa n’iz’imitsi zikunda kwibasira abagore bageze mu kigero cyo gucura.
Nubwo amata ya soya afite ibyiza bitandukanye, ariko hari n’ibibi by’ayo mata ya soya, kuko yigiramo ibyitwa ‘phyto-oestrogènes’ bishobora guteza imyivumbagatanyo y’imisemburo imwe n’imwe bikaba byateza umwana kugera mu gihe cyo kubyara hakiri kare(maturation sexuelle trop rapide chez l’enfant).
Mu rwego rwo kwirinda rero, si byiza guha amata ya soya umwana uri munsi y’imyaka itatu. Si na byiza kuyaha umugore utwite cyangwa wonsa cyangwa se urwaye kanseri y’ibere.
Ku bandi bantu bose yaba abagabo cyangwa abagore, amata ya soya aremewe, ariko akanyobwa mu rugero.


text:
Mu itangazo REB yashyize hanze kuri uyu wa Kabiri taliki ya 31 Ukuboza 2019,yavuze ko itazemera guhindurira ibigo abafite impamvu z’uko ibigo biri kure cyangwa batazi aho biherereye n’izindi ahubwo ngo izahindurira abafite impamvu zihariye.
Muri iri tangazo ryashyizweho umukono n’umuyobozi wa REB,Dr.Ndayambaje Irenee,rivuga ko abafite impamvu zihariye zituma bifuza guhindurirwa ibigo batangira gutanga ubusabe bwabo guhera kuwa 10 Mutarama 2020 ndetse ngo ibisubizo bizaboneka bitarenze kuwa 20 Mutarama 2020.
Ku munsi w’ejo taliki ya 30 Ukuboza 2019 nibwo Minisiteri y’Uburezi yashyize hanze amanota y’abanyeshuri bakoze ibizamini mu mashuli abanza,icyiciro rusange ndetse n’indangaburezi [TTC].
Itangazo REB yashyize hanze
murakoze, nashakaga ko mumpindurira ishami umwama wange mwari mwamwoherejemo kuri iyi numero de indexe ariyo 0205038olc0732019


text:
>> Igihe cy'Igisibo
Amasomo yo kuwa 3 w'ivu, A
Isomo rya mbere : Yow 2,12-18
Igitabo cy'Umuhanuzi Yoweli
12Na n’ubu kandi, uwo ni Uhoraho ubivuze, nimungarukire n’umutima wanyu wose, mwigomwe mu byo kurya, murire kandi muganye. 13Nimushishimure imitima yanyu, aho gushishimura ibyo mwambaye, maze mugarukire Uhoraho, lmana yanyu, kuko agwa neza akanagira impuhwe; atinda kurakara akaba n’indahemuka, kandi ntakunda guteza ibyago. 14Hari uwabimenya se? Ahari wenda ntiyazisubiraho! Ahari wenda icyago ntiyazagisimbuza umugisha, akongera gushimishwa n’amaturo n’ibitambo mwatura Uhoraho, Imana yanyu! 15Nimuvugirize ihembe i Siyoni, mutangaze hose igisibo gitagatifu, kandi mutumize bose mu iteraniro. 16Nimukoranye rubanda, muhamagaze ikoraniro ryose. Nimukoranye abasaza n’abato, ndetse n’abakiri ku ibere. Umukwe nasohoke mu nzu ye, umugeni na we ave mu cyumba cye. 17Abaherezabitambo, ari bo bashinzwe imirimo y’Uhoraho, nibaririre hagati y’umuryango w’Ingoro n’urutambiro; nibatakambe bagira bati «Uhoraho, babarira imbaga yawe; wikoza isoni umurage wawe ngo amahanga awuhindure urw’amenyo. Ni iki cyatuma mu mahanga bavuga ngo : Mbese lmana yabo iba he?» 18Ni bwo Uhoraho agiriye ishyaka igihugu cye, maze ababarira umuryango we.
Kuzirikana : Zab 51 (50),3-4, 5-6ab, 12-13, 14.17
ZABURI
- Inyik/ Nyagasani, turememo umutima usukuye,
- Maze utuguvugururemo ibitekerezo biboneye.
- Mana yanjye, ngirira imbabazi ukurikije ineza yawe,
- kubera impthwe zawe nyinshi, umpanagureho ibyaha byanjye.
- Nyuhagiraho wese ibicumuro byanjye,
- maze unkize icyaha nakoze.
- Koko nemeye ibicumuro byanjye,
- icyaha cyanjye kimpora imbere.
- Uwo nacumuyeho ni wowe wenyine,
- Maze ikibi wanga, mba ari cyo nkora!
- Mana yanjye, ndemamo umutima usukuye,
- maze umvugururemo ibitekerezo biboneye.
- Ntunyirukane ngo unte kure yawe,
- Cyangwa ngo unkuremo umwuka wawe uzira inenge.
- Ahubwo mpa kwishimira ko nakijijwe,
- Kandi unkomezemo umutima wuje ineza.
- Nyagasani, bumbura umunwa wanjye,
- Maze akanwa kanjye gatangaze ibisingizo byawe.
Isomo rya kabiri : 2 Kor 5, 20-21; 6, 1-2
Ibaruwa ya kabiri Mutagatifu Pawulo Intumwa yandikiye Abanyakorinti
Bavandimwe, 5,20ubu rero duhagarariye Kristu, nk’aho Imana ubwayo yabashishikarije muri twe. Ngaho rero turabinginze mu izina rya Kristu: nimureke Imana ibigarurire! 21Utigeze arangwaho icyaha, Imana yamugize impongano y’ibyaha, kugira ngo muri We duhinduke abatunganiye Imana. 6,1Ubwo turi abafasha b’Imana, turabashishikariza kudapfusha ubusa ubuntu bwayo. 2Kuko ubwayo yivugira iti «Mu gihe gikwiye numvise isengesho ryawe, no ku munsi w’uburokorwe naragutabaye.» Ngiki rero koko igihe gikwiye; nguyu koko umunsi w’uburokorwe.
Ibango-ndirimbo ribanziriza Ivanjili : Zab 80 (79), 8.19-20
- Nyagasani, Ijambo ryawe ni ukuri,
- n’itegeko ryawe rikaba agakiza.
-
- Uhoraho tuzahure, ntituzongera kuguhungaho;
Ivanjili Ntagatifu : Mt 6, 1-6.16-18
+ Matayo
Muri icyo gihe, abigishwa bari bateraniye iruhande rwa Yezu ku musozi, maze arababwira ati 1«Murajye mwirinda kugira neza mu maso y’abantu mugira ngo babarebe; mwaba mwivukije ingororano kwa So mu ijuru. 2Igihe rero utanga imfashanyo, ntukavugishe ihembe imbere yawe, nk’uko indyarya zibigira mu masengero no mu mayira, kugira ngo baratwe n’abantu. Ndababwira ukuri: baba bashyikiriye ingororano yabo. 3Naho wowe nutanga imfashanyo, ikiganza cyawe cy’ibumoso ntikikamenye icyo icy’iburyo gikora, bityo imfashanyo yawe ijye igirirwa mu ibanga; maze So umenya ibyihishe, azabikwiture.
5Igihe musenga, ntimukagenze nk’indyarya zikunda gusenga zihagaze mu masengero no mu mayirabiri, ngo zibonwe n’abantu. Ndababwira ukuri: baba bashyikiriye ingororano yabo. 6Naho Wowe nushaka gusenga, ujye winjira mu nzu yawe ukinge, maze usenge So uri aho atagaragara; maze So umenya ibyihishe, azabikwiture.
16Igihe musiba kurya, ntimukijime mu maso nk’uko indyarya zibigira: zikambya agahanga kugira ngo babone ko zisiba. Ndababwira ukuri: ziba zashyikiriye ingororano yazo. 17Wowe rero nusiba kurya, ujye wisiga mu mutwe, wiyuhagire mu maso, 18kugira ngo utamenyesha abantu ko usiba, ahubwo bimenywe na So uri aho atagaragara; maze So umenya ibyihishe, azabikwiture.»


text:
Ese wari wakunda umuntu mugatandukana, ukimwifuza, wumva ari bwo byari bigeze aharyoshye?
Gutandukana kwa benshi mu bakundanaga biterwa ahanini n’ibintu bitari binini cyane, ariko icyo bihuriyeho ni uko n’ubundi icyo bigeraho ari kimwe: gutandukanya abakundanaga!
Ese birashoboka ko wagarura uwari umukunzi wawe nyuma y’igihe kinini atakuvugisha, atakwereka ko akigukeneye?
Byashoboka se ko bya bihe byiza mwagiranaga bibagarukira nyuma y’uburyo mwatandukanye nabi?
Aha ushobora no kwibaza ibibazo byinshi biguca intege, wibaza ko niba ubwo yagusize akagenda, icyo wakoresha cyose ngo akugarukire, niba bwo wakwizera ko azahaguma nabwo atazongera ngo agucike.
Ibi byose ni ibigenda biguca intege, iyo ubitekerejeho. Ariko se niba umukunda wabuzwa n’iki gufata ‘risk’ nk’uko benshi bajya babivuga?
Nk’uko twabibonye tugitangira, impamvu nyinshi z’abagabo/Abagore baca inyuma cyangwa se banatandukana n’abakunzi babo, ahanini biterwa n’uburyo baba babitwayeho. N’ubona rero uwo wakundaga yigendeye cyangwa ukabona atakikwishimiye, jya utangira wibaze ibi bibazo:
- Ese kuba mwaratandukanye byaba ari ikose ryawe?
- Ese haba ari andi makosa wakoze, n’iyo waba utayazi cyangwa utaranayahaga uburemere?
Ahanini ni nk’igihe wakundaga kumuburanya cyane, kutamusaba imbabazi wamukoshereje n’utundi tuntu duto ariko nyamara tumuremerera we.
Niba kuba mwaratandukanye usanze byaratewe n’ikosa ryawe, aho rwose birashoboka ko wagarura umukunzi wawe mukongera mukabana urukundo rukaganza.
Usibye n’ibyo kandi aha uraza kureba uburyo wamugaragariza uburyo yahombye kuba utakiri uwe, n’uburyo wakoresha kugira ngo agaruke agukomangire ku rugi agutakambire agusaba ko mwasubirana. Ntugire ubwoba humura biroshye!
Biragusaba gukurikiza izi ntambwe gusa:
1.Reka kumwereka ko umukeneye cyane cyangwa ko ubayeho nabi adahari
Ikintu cya mbere ugomba gukora ni ukugaragaza ibitandukanye n’ibyo urimo gutekereza, cyangwa wifuza ko biba: Reka kumwereka ko wifuza ko agaruka!
Yego birasa naho bitumvikana cyangwa ko ari nko kwivuguruza, ariko ndakubwiza ukuri , uko urushaho kumugarura, ni ko nawe arushaho kuguhunga.
Muri icyo gihe rero jya ukora nk’aho ntacyo wahombye kuba yaragusize, ujye umureka ajye muri gahunda ze, akore ibyo yifuza byose, nyuma azatangira kubona impamvu agukeneye, anakwifuza mu buzima bwe, azatangira noneho kujya abona ukuntu ubuzima bubishye udahari.
Mureke akore ibyo ashaka, ajye mu bandi bagabo/bagore, batembere, basangire…, amaherezo koko niba ari uwawe azabona ko icyo yaje akurikiye iwawe nta handi akibona akugarukire.
Icyo gihe kandi numureka akaba akora ibyo yishakira byose, nawe jya wigira muri gahunda zawe, we guhora umutegereje nta gahunda mufitanye y’igihe azagarukira.
2.Iyibutse ubuzima bwawe bwiza bwa mbere y’uko ukundana n’umukunzi wawe
Muri icyo gihe wari uri kumwe n’umukunzi wawe, hari byinshi wasize inyuma. Abantu benshi iyo bafite abo bakunda, ntibaba bifuza ko bagira ahandi bajya; nta zindi nshuti baba bumva bagendana, basangira.
Iki ni igihe cyo kubisubiramo, ntukomeze kwibabaza, ahubwo ukishyiramo ko uko bimeze kose ubuzima bugomba gukomeza kandi neza, ugasubira muri bwa buzima bwagushimishaga na mbere y’uko muhura.
Iyo watandukanye n’umukunzi wawe, utangira kwibaza no gutekereza abandi bari kumwe, uti ese ubu abo yahisemo bandusha iki, yabakurikiyeho iki se? n’ibindi nk’ibyo… Yego biragoye kwibuza gutekereza kuri ibi byose iyo ukimukunda, ariko niwumva ushaka kubyirinda jya wibuka ko uwo mwanya wawe upfusha ubusa umutekerezaho, utekereza ibyo arimo, we nta n’isegonda afite ryo kugutekerezaho cyane cyane ko aba yibereye mu bindi.
3.Gerageza kwiyitaho no kwiha umwanya uhagije
Niba uri umugore warakundaga kwisiga, kujya muri salon ukiyitaho, kwambara imyenda myiza, cyangwa igezweho, uri umugabo se warakundaga gukora sport, kwisiga parfum nziza… bikomeze. Wikwisuzugura kuko niba we atakikubona hari n’abandi bakureba, wigarurire icyizere, wumve wongeye kwikunda nyuma yo kubura uwo wakundaga. Subira mu isoko ugure imyenda mishya kandi myiza, ukomeze wiyiteho, uhure n’abandi bantu bashya, umenyane n’inshuti nshya kandi unatemberere ahantu hashya. Niba uri mu kazi ugakore neza kandi nibiba byiza uzanazamuke no mu ntera. Ibyo byose kandi ujye ukora uko ushoboye bimugereho.
Ushobora gukora uko ushoboye ukabonana n’inshuti ze, n’abavandimwe be, n’abo bakorana cyangwa se bigana bitewe n’icyo akora, bityo ntazabasha kwihanganira kutaguhamagara ngo akubaze amakuru. N’ubwo ibyo byose azabikora asa n’utakwitayeho, wowe ntihazagire icyo bigutwara, uzamureke atangazwe no kubona ukuntu ubayeho neza adahari.
Ariko se nyuma y’ibi hakurikiraho iki?
Ese witabye telefone aguhamaye agusaba ko wamugarukira wabyitwaramo ute? Ni gute wabigenza kugira ngo yongere akwiyumvemo nk’uko byahoze?
4.Ntuzigere na rimwe umwemerera ko bikomeza, akibikubwira ku nshuro ya mbere kuko bimwereka ko wari warihagazeho kandi nawe warashize! Ntuzigere na rimwe uhita uvuga “Yego” n’iyo yaba agusabye amahirwe ya nyuma!
Ahubwo musubize ko ukeneye umwanya wo kubitekerezaho.
Ibi ni ukubera iki?
Impamvu ni uko ashaka ko mwongera mugakundana kandi guhita umwemerera si byiza kuko bimwereka ko wari warabuze aho ujya. Humura azakomeza aguhamagare kugeza ubwo azumva bimugeze kure! Ubu noneho, ushobora gukomeza kubikora kugeza ubwo uzaba wizeye neza koko ko yifuza ko mwongera gukundana, ko afite impamvu ikomeye imuteye kugaruka kandi ko usobanuye byinshi kuri we; ubundi urukundo rugasagamba, amahoro, ituze n’umunezero bigataha mu buzima bwanyu mwembi.
Intambwe 4 zo Gusubirana n'Umukunzi Nyuma yo Gutandukana
Ese wari wakunda umuntu mugatandukana, ukimwifuza, wumva ari bwo byari bigeze aharyoshye?


text:
Iyi nkambi ya Nyarushishi icumbikiye abagore 498 n’abana 1375, babanaga n’abagabo babo mu mitwe ya FLN na CNRD, bo bari i Mutobo ari 341.
Urugendo rwo gutaha barutangijwe ku wa 17 Ugushyingo 2019 ubwo ingabo za Congo zabagabagaho ibitero mu gace ka Kalehe aho babaga, zibarusha ingufu bakwira imishwaro ubwo.
Abenshi baje gufatwa bajyanwa mu kigo cya gisirikare cya Nyamunyunya muri RDC bahamara icyumweru bafunzwe, Ingabo za Congo zibashyikiriza ingabo z’u Rwanda ku wa 21 Ukuboza 2019.
Nyirangendahayo Donatille ni umwe mu bafashwe boherezwa mu Rwanda, afite abana babiri nubwo umuryango we munini baburanye ubwo baraswagaho na FARDC.
Yagize ati “Hariya i Nyamunyunya niho abana barembeye, hanapfuye abana benshi. Twageze hano abana bacu babitaho, umwana wanjye yari ari mu mutuku, none yavuye mu mutuku ageze mu muhondo, ku buryo nshimira Imana kandi ngashimira n’abayobozi batwitayeho hano mu gihugu.”
Nyirangendahayo kimwe na bagenzi be bafite abana bafite imirire mibi, i Nyarushishi bashyiriweho irerero, bajyanayo abana mu gitondo bakitabwaho mu n’imirire, bakahava ku gicamunsi. Abana bakuru bo bashyiriweho amashuri, abategura kwinjira mu burezi bw’u Rwanda ubwo bazaba basezerewe mu nkambi.
Mukamana Clotilde we avuga ko yageze muri Congo ari muto, baza kugabwaho ibitero bageze ahitwa Malembe, aburana n’ababyeyi be atyo. Abanye-Congo baramutograguye baramurera, aza gushaka umugabo w’umurwanyi muri CNRD.
Ubwo FARDC yabagabagaho ibitero, bahunganye abana, bagenda iminsi myinshi mu ishyamba batagira icyo babaha, ni uko batangiye gufatwa n’imirire mibi. Mbere ngo barahingaga bakabona ibibatunga bakagaburira n’abana.
Ati “Aho twari turi umwana wanjye yari muzima, afatirwa mu nzira, tugeze hano atangira kurwara, arwara biriya biheri by’abana, bamujyana kwa muganga barabivura, bakadutekera ibiryo bakaduha n’uimigati, ubu arimo koroherwa nta kibazo.”
“Uyu munsi ubu natwe turimo koroherwa. None se ko twageze hano nta kigenda, bimeze neza nta kibazo. Batwakiriye uko bashoboye. Umwana ubu arimo kurya nta kibazo, baduhereza amashu, umuceli, injanga, tukabagaburira, baduha n’igikoma.”
Magingo aya yishimira ko umwana we akomeje guhinduka kubera uburyo arimo kwitabwaho mu bijyanye n’imirire.
Nyirangendahayo avuga ko aza mu Rwanda yatandukanye n’umubyeyi we n’abavandimwe be babiri. Bo ngo bashatse bashatse abanye-Congo, ubwo igihe cyo gutaha mu Rwanda cyageraga bo basigayeyo.
Ati “Mama namusize aho bita i Gatoyi, rwose niba yanyumva, ndimo kumubwira ko nageze muri Rusizi i Nyarushishi, n’abana bose narabazanye, uwo ntari kumwe na we ni Se gusa. Bumve ko ndi hano, ntabwo napfuye, ndiho n’abana ndabafite.”
“Abana barabagaburira bakabaha igikoma, bakabaha n’ibiryo bivanzemo injanga, umwana wanjye kandi we afite appetit arabirya, arabishoboye.”
Mukagakwaya Marie Rose we avuga ko bagera mu Rwanda abana bari barembye cyane, ariko ubu batangiye kugarura umubiri.
Yagize ati “Tugera hano urebye ntabwo yasereganyaga, ariko nkurikije uko amerewe buno, umwana arimo gutangira gukina, akaganira n’abandi nanjye akanganiriza, nanjye nkumbva ndishimye. Ntangiye kugira icyizere ko azakira rwose.”
Icyizere agishingira ku kuba umwana we yaratangiye kurya, nyamara bagera i Nyarushishi nta kintu na kimwe yakozaga ku munwa.
Yakomeje ati “Ubuzima twahuye nabwo twabuze ibyo tubaha ku buryo rwose bari bagiye no kuva mu mubiri, ariko Imana yaradufashije tugera ahangaha, ku buryo nageze hano aba bandobanuye mu bandi bati wowe ngwino kwa muganga, ubwo baramanura banjyana i Gihundwe.”
Umwana we ngo bamwitayeho bamuha amata, nyuma baza kumusezerera asubira mu nkambi ya Nyarushishi. Ubu ngo agenda arya gahoro gahoro, n’umutuku ari kugenda awuvamo ajya mu muhondo.
Umufashamyumvire Barakagwira Béatrice, ni umwe mu itsinda rifasha ababyeyi kwita ku mirire y’abana batahutse, buri wese akitabwaho bitewe n’umwihariko w’ikibazoumwana we afite.
Ati “Twatangiye twakira abana bafite ibibazo, ariko uko iminsi igenda ishira tubitaho, tubategurira indyo yuzuye, tubaha igikoma, abari mu ibara ry’umuhondo tubaha amata, ndetse tugerekaho n’imbuto, tumaze iminsi igera kuri 20 dukorana nabo, ariko muri iyo minsi yose tumaranye turimo gufata ibipimo tukabona bihinduka ku buryo bushimishije.”
Kugeza ubu abana bari mu muhondo bari hejuru ya 150, naho abari mu mutuku barenga 130. Barakagwira avuga ko urebye nk’abari mu muhondo barimo kujya mu cyatsi kibisi, hafi ya bose.
Uretse indyo ihabwa abana, ababyeyi bigishwa isuku, bakigishwa no gutegura indyo yuzuye irimo ibyubaka umubiri, ibitera imbaraga n’ibirinda indwara, ndetse abana bagahabwa imbuto n’igikoma, ndetse nibura buri mwana afata ½ cya litiro y’amata mu bari mu muhondo n’amata. Abari mu mutuku bahabwa by’umwihariko inombe igizwe n’ibyubaka umubiri.
Barakagwira yakomeje ati “Bitewe n’ibipimo twafashe muri iki cyumweru, dufite icyizere gihagije ko bazakira vuba kubera ko natwe byaradutunguye kubona umwana ari mu ibara ry’umutuku ari gupima nka 11, wamufata igipimo ukabona ageze muri 13, 14, mu gihe kitageze mu minsi 20. Nko mu gihe cy’ukwezi, ukwezi n’igice, tuzaba nta mwana tugifite ugifite ikibazo.”
Ababyeyi kandi bahabwa ubumenyi buzatuma ababyeyi nibamara kuva mu nkambi, bazabashe gutegurira abana babo indyo yuzuye kandi hakitabwa ku isuku.
Bibarwa ko umwana uri mu mutuku ahabwa inombe irimo ubunyobwa n’ibindi, mu mezi atatu yaba akize, naho uri mu muhondo, yakurikiranwe neza kandi agahabwa ibiribwa bihagije birimo isuku, mu kwezi kumwe yaba akize.
Umunyamabanga Mukuru wa Komisiyo yo gusubiza mu buzima busanzwe abari abasirikare, Musoni Francis, yabwiye IGIHE ko abahungutse bahise bafashwa bitewe n’ikibazo buri wese afite.
Ati “Abari bafite ikibazo cy’imirire, abaje baremerewe, buri muntu wese yagiye afashwa ku buryo akeneye gufashwa.”
Ni ibikorwa bigirwamo uruhare n’imiryango itari iya Leta, inzego z’ubuyobozi n’abandi, hagamijwe kubafasha kwiyakira no kwitegura gusubira mu buzima busanzwe.
Ati “Nibajya kuva ahangaha buri muntu azahabwa ibihumbi 60 Frw, nibagerayo bamare amezi abiri babongere ibihumbi 60 Frw, ariko ibyo ngibyo byose tubyita imperekeza, umuntu ni ukumuherekeza kugira ngo agere hahandi muri bwa buzima busanzwe, hahandi agomba kubaho n’uko abanyarwanda babaho.”
Abandi baziga imyuga cyane cyane abadamu n’urubyiruko, bazajya mu mashuri bahisemo bitewe n’icyo umuntu yifuza kugeraho.
Amafoto: Dushimimana Ami Pacifique


text:
Gahunda ya Car Free Day yatangijwe mu Mujyi Kigali muri Gicurasi 2016, iza kugezwa no mu tundi turere tw’igihugu.
Mu ntangiriro za 2018 nibwo Perezida Kagame yasabye ko yazajya iba kabiri mu kwezi .
Kuri iki Cyumweru, nibwo habaye Car Free Day ya kabiri muri iyi Mutarama, ikurikira iya mbere yabaye tariki ya 5 Mutarama 2020.
Iyi siporo rusange yitabiriwe mu bice bitandukanye by’igihugu, aho abaturage bakoze imyitozo ngororangingo, bahabwa ubutumwa bujyanye no kurinda ubuzima bwabo n’ubw’umutekano wo mu muhanda mu gihe banapimwe indwara zitandura.
Akarere kazahiga utundi muri iyi siporo rusange kashyiriweho igihembo cyihariye.
Mu gushaka kumenya uko Abanyarwanda batandukanye bitabiriye iki gikorwa, IGIHE yarebye uko muri tumwe mu turere tw’igihugu cyagenze.
Umujyi wa Kigali
Mu Mujyi wa Kigali watangiriyemo iyi siporo mu myaka ine ishize, Car Free Day yakorewe mu duce tune, yitabirwa n’abantu b’ingeri zitandukanye.
Umuyobozi w’Umujyi wa Kigali, Rubingisa Prudence, n’Umuyobozi wungirije w’Umujyi wa Kigali Ushinzwe Iterambere ry’Ubukungu n’Imibereho myiza y’Abaturage, Umutoni Nadine, bifatanyije n’abitabiriye Car Free Day ku cyicaro cya Rwanda Revenue Authority ku Kimihurura mu Karere ka Gasabo.
Muri aka karere kandi, hari abahuriye ku kibuga cya Kaminuza Yigenga ya Kigali (ULK) mu gihe abo mu Karere ka Kicukiro bahuriye ku Kibuga cya IPRC Kigali.
Abo mu Karere ka Nyarugenge bahuriye ku kibuga cy’Ikigo cy’Urubyiruko cya Kimisagara.
Intara y’Amajyaruguru
Mu Ntara y’Amajyaruguru, mu Karere ka Musanze, iyi siporo rusange yabaye ku wa Gatandatu, yitabirwa n’abahatuye n’abahakorera mu byiciro byose.
Intara y’Amajyepfo
Mu bitabiriye Car Free Day mu Karere ka Muhanga, harimo n’intumwa ya rubanda Kalinijabo Barthelemy, abayobozi b’akarere, Ingabo na Polisi yakanguriye abatuye aka karere kuzirikana gahunda ya Gerayo Amahoro.
Ubu bukangurambaga bwa Gerayo Amahoro bwakozwe nyuma ya siporo rusange aho abafite ubumuga bagiriye inama abakoresha umuhanda kwitwararika kuko impanuka ziri mu bitera ubumuga ndetse zikabwongera ku babufite.
Nyuma y’imyitozo ngororamubiri hakurikiyeho amasiganwa ku byiciro bitandukanye: abafite ubumuga, abana, urubyiruko, abadamu bakuru n’abagabo n’abagore barengeje imyaka 50.
Nyuma y’amasiganwa hakurikiyeho n’imyiyereko y’akataraboneka ya Acrobatie.
Ku bufatanye n’Ibitaro bya Kabgayi n’amavuriro yigenga akorera i Muhanga, hapimwe indwara zitandura na Hepatite B & C ku bitabiriye.
Mu Karere ka Nyanza, abitabiriye iyi siporo rusange bahagurukiye mu bice bitandukanye, bahurira mu mbuga y’Umurenge wa Busasamana bakora imyitozo ngororamubiri itandukanye.
Intara y’Uburasirazuba
Mu Karere ka Bugesera, abitabiriye iyi siporo bifatanyije n’Umuyobozi w’Akarere wungirije ushinzwe imibereho myiza, Imanishimwe Yvette, inzego z’umutekano n’abaganga baje gupima indwara zitandura zirimo iy’umwijima (B&C), diabète, umuvuduko w’amaraso n’ibindi.
Ubutumwa bwatanzwe muri iki gikorwa bufite insanganyamatsiko igira iti "Rengera umwana" isaba buri wese kurinda abana ihohoterwa.
Intara y’Uburengerazuba
Mu Murenge wa Ngororero wo mu Karere ka Ngororero, abaturage n’abayobozi bitabiriye iyi siporo kuri bose nyuma habaho kwipimisha indwara zitandura.
Iyi siporo yakozwe kandi no mu mirenge y’icyaro yo muri aka karere irimo uwa Bwira, naho abaturage bipimisha indwara zitandura.


text:
Mu gihe u Rwanda rwizihiza ku nshuro ya 26 umunsi wahariwe intwari za rwo,bamwe mu baturage bo mu karere ka Rusizi bavuga ko bishoboka ko kuri ubu umuntu yakwitwa intwari ahanini bishingiye ku bikorwa by’indashyikirwa yakoze. Aba baturage bashimangira ko muri iki gihe ingo zibanye nabi ,umugabo ugerageza kugaragaza ubudahangarwa mu kubana neza n’umugore we na we akwiye kubarwa nk’intwari mu kigero cye.
Aba baturage bavuga ko muri iki gihe ubutwari bw’umuntu bwareberwa mu bikorwa byiza yakoze bigamije kuzamura imibereho y’abaturage yaba abaturanyi be cyangwa abandi bakeneye ubufasha.
Ibi aba baturage bavuga ni nako babyumva kimwe n’umuyobozi w’aka karere Kayumba Ephrem na we ushimangira ko ubutwari bwareberwa ku bikorwa by’indashyikirwa.
Aba baturage kandi bagaragaza ko muri iki gihe mu muryango nyarwanda hakomeza kugaragara ibibazo bitandukanye bituma ingo zibana nabi bityo ko umugabo cyangwa umugore babanye neza bakwiye kubarwa nk’intwari mu cyiciro cyabo.
Depite Uwambaje Aime Sandrine we agaragaza ko umuryango ari wo ukwiye kuba ishingiro rya byose bityo ko ari naho ubutwari bwagakwiye gusuzumirwa cyane cyane muri iki gihe .
Urwego rushinzwe Intwari z’Igihugu, Imidari n’Impeta by’Ishimwe(CHENO), ruvuga ko urutonde rw’abagera kuri 76 rw’abazongerwa ku ntwari z’u Rwanda rumaze kumenyekana, rukaba rushobora gushyirwa ahagaragara n’umukuru w’igihugu igihe icyo ari cyo cyose. Kuri ubu abantu banditse mu gitabo cy’ubutwari cy’u Rwanda ni 53, muri bo abakiriho ni 39 bari abanyeshuri b’i Nyange mu karere ka Ngororero, banze kwitandukanya hakurikijwe amoko, ubwo baterwaga n’abacengezi ku itariki 18 Werurwe 1997.


text:
GUHINDURA AMAZINA
Urwandiko rwa Nzabandora Raymond rusaba guhindura amazina
Uwitwa NZABANDORA Raymond mwene Nzabandora Tharcisse na Kabarere Jeanne d’Arc, utuye mu mudugudu wa Burunga, akagari ka Burunga, umurenge wa Gihundwe, akarere ka Rusizi mu ntara y’Iburengerazuba.
Yasabye uburenganzira bwo gusimbuza izina Nzabandora izina Mugisha mu mazina asanganywe Nzabandora Raymond akitwa Mugisha Raymond mu Irangamimerere.
Impamvu atanga ni uko izina Nzabandora ari izina ry’irigenurano kandi rimutera ipfunwe.
Akaba asaba kwemererwa binyuze mu nzira zemewe n’amategeko guhindura izina Nzabandora akarisimbuza izina Mugisha mu mazina asanganywe Nzabandora Raymond bityo akitwa Mugisha Raymond mu gitabo cy’Irangamimerere kirimo inyandiko ye y’Ivuka.


text:
Guhera muri Mutarama 2018, Ihuriro ry’imiryango y’abafite ubumuga mu Rwanda (NUDOR) yatangije umushinga wo kuzamura imibereho y’abafite ubumuga binyuze mu matsinda yo kugobokana, kuzigama no kugurizanya mu turere twa Rutsiro, Rusizi, Nyanza na Ruhango.
Kugeza ubu muri uyu mushinga hari abafite ubumuga barenga gato ibihumbi bitandatu na Magana atanu (6,500) bibumbiye mu matsinda 260. Naho mu Karere ka Rutsiro aho uwo mushinga ukorera mu mirenge itandatu ariyo Musasa, Mushonyi, Ruhango, Kigeyo, Kivumu na Nyabirasi hari abanyamuryango 2,186 bibumbiye mu matsinda 83. Abagore bakaba ari 1,183, ni ukuvuga 54.1%. Mu murenge wa Ruhango hakaba hari amatsinda 12 afite abanyamuryango 322, harimo abagore 161 (50%).
Uretse kugobokana, kuzigama no kugurizanya byavuzwe haruguru, abanyamuryango bagenda bahabwa inyigisho zibafasha kurushaho gutekereza uburyo bwo kwiteza imbere: gukora ubucuruzi buciriritse bubyara inyungu kandi bwa kinyamwuga, guhinga no korora bya kijyambere cyane cyane bongera ibihingwa bijya ku isoko kugira ngo bibongerere ubushobozi, uburyo bwo kwikemurira ibibazo no guharanira kwigira, kumenya uburenganzira bwabo no kubuharanira,….
Muri rusange, abakozi b’akarere, ab’imirenge n’utugari bakaba basura, uko bishoboka, kandi bakagira inama abanyamuryango b’amatsinda babasaba gushishikarira gukomeza kwishyira hamwe bunganirana kugira ngo baharanire kwigira. Bakaba bariyemeje kujya babazirikana muri gahunda zose Akarere kaba gafite zatuma barushaho kwiteza imbere.
Ni muri urwo rwego, kuri uyu wa 15 Ukwakira 2018, umufatanyabikorwa ‘Ignite Power” wageneye Umurenge wa Ruhango imirasire y’izuba 79. Umurenge wahise ugenera abanyamuryango b’amatsinda 27, batoranyijwe na bagenzi babo babana mu matsinda.
Ifoto ikurikira igaragaza abanyamuryango b’amatsinda bahawe iyo mirasire y’izuba:
Umwe mu bahawe imirasire twavuganye, Nyirandimubanzi Stephanie, yagize ati:”Harakabaho uyu mushinga uduhaye imirasire, harakabaho na NUDOR yatubumbiye mu matsinda. Hehe no kuba mu kizima! Ubu tugiye gukomeza kwiteza imbere kandi iyi mirasire izatwunganire”
Abo banyamuryango barashima cyane “Ignite Power”, Akarere ka Rutsiro hamwe n’umurenge wa Ruhango kuba barabatekerejeho muri iki gikorwa cyo gutanga imirasire. Barashimira kandi NUDOR yabafashije kwibumbira hamwe mu matsinda, bikaba bibafasha bo ubwabo guhurira hamwe bakungurana ibitekezo, ndetse bikaba byaratumye inzego z’ubuyobozi bwa Leta zibabona iyo zibakeneye bakaganirizwa kuri gahunda zitandukanye za Leta kandi zikamenya ibibazo n’ibyifuzo byabo. Byatumye kandi abafatanyabikorwa nabo biborohera kubona abanyamuryango mu gihe cyose bakenera kubaha ubufasha ubwo ari bwo bwose cyangwa kubagira inama.
Byateguwe na NIYIBIZI Emmanuel
Business Mentor/Ruhango-Rutsiro


text:
Yabibasabye ubwo mu Ishuri Rikuru ry’Imyuga n’Ubumenyingiro rya Kitabi, IPRC Kitabi, mu Karere ka Nyamagabe hatoranywaga abanyeshuri bakoze imishinga ihiga iyindi.
Iyo mishinga izajya guhatana mu marushanwa yiswe TVET Youth Challenge agamije gutoza abiga imyuga gutegura neza imishinga no gushyira mu ngiro ibyo biga.
Umuyobozi w’ishami rishinzwe kubaka ubushobozi bw’urubyiruko mu byerekeye imibereho n’ubukungu mu Nama y’Igihugu y’Urubyiruko, Nsanzimana Tharcisse, wari uhagarariye Minisiteri y’Urubyiruko muri iki gikorwa, yabasabye kubyaza umusaruro amahirwe ahari.
Ati “Mbere yo gukora umushinga ibaze ngo ‘ni ikihe kibazo gihari ugiye gukemura’, garagaza uko ugiye kugikemura. Iyi ni imishinga igamije iterambere ry’ubukungu […] aya ni amahirwe urubyiruko rwagize kandi ahari ubushake byose birashoboka.”
Mu gutoranya imishinga yahize indi no guhemba ba nyirayo muri ayo marushanwa, abanyeshuri barushanyijwe bavuze ko bayiteguye bagendeye ku bibazo babona iwabo.
Uzabakiriho Jean Claude wiga mu ishami ry’amashyamba ati “Umushinga wanjye ugamije kongera ubwoko bw’inturusu kuko zikomeje kubura. Icyo uje gukemura ni ugufasha abaturage kubona imbuto nziza bifuza kandi bagatera ubwoko bw’igiti gitanga umusaruro mu gihe gitoya.”
Umuyobozi wa IPRC Kitabi, Richard Nasasira, yasabye abanyeshuri kujya bategura imishinga hakiri kare kuko nibarangiza kwiga bazajya kuyishyira mu bikorwa aho gutegereza kuzajya gusaba akazi.
Hatsinze imishinga itatu muri IPRC Kitabi, uwa mbere uhembwa 500 000 FRW, uwa kabiri 300 000FRW naho uwa gatatu uhabwa 200 000FRW.
Muri ayo marushanwa ya TVET Youth Challenge, ku rwego rw’igihugu hazahatana ibigo by’imyuga bigera kuri 14 hahembwe imishinga 10 izahiga iyindi.
Umushinga uzaba uwa mbere uzahembwa Miliyoni eshanu z’amafaranga y’u Rwanda.


text:
Kwibuka25: Dore icyo ijambo ry’Imana rivuga ku bikorwa byo Kwibuka .
, April 2019
Mu rwandiko Pawulo yandikiye itorero ry’ abafilipi 1:3 haravuga hati” "Ndashima Imana igihe cyose “ iyo MBIBUTSE”. Imyaka 25 irashize mu gihugu cyacu habaye jenoside yakorewe abatutsi. Abantu bacu twabuze bari abantu badusigiye byinshi bijyanye n’ imibereho yabo, tukaba twarabibutse kubera ko ari ingirakamaro kuri twe, maze tubigira urwibutso kugira ngo bijye bituma dukomeza kumva ko turi kumwe na bo.
Ikintu kimwe cy’ingenzi, iyo uwo ukunda cyangwa abo ukunda batuvuyemo turabibuka, uyu munsi ndagira ngo mvuge ku mpamvu zituma dufata igihe cyo kwibukira hamwe abo twakundaga batuvuyemo.
I. KUBAHA ICYUBAHIRO: Impamvu ya mbere yo kubibuka ni ukubaha icyubahiro mu nzira zigiye zitandukanye.
a) Kugira ngo ntibazibagirane.
Kubera ko maze imyaka 10 ndetse inarengaho gato ntaba mu Rwanda, hari igihe nganira n’umuryango bakambwira inkuru y’abantu twari duturanye mu kagari cyangwa bimwe mu bintu byaho ngasanga hari abantu cyangwa ibintu bimwe nagiye nibagirwa. Ariko iyo ndi kuganira nabo hari ibintu bijya bigaruka nkabyibuka.
N’iyo tubuze abacu tugira ubwoba tukababara, ariko nyuma yaho tukabyibagirwa. Kwibuka ndetse no kumenyera icyo gikorwa bishatse kuvuga KUTIBAGIRWA no guha ICYUBAHIRO urwibutso rwabo.
b) KWIBUKA UMUMARO BARI BADUFITIYE
Iyo twibuka bidufasha nabwo gutekereza kubyo bari batumariye bakiriho. Iyo usomye ijambo ry’ Imana riboneka mu Ibyakozwe n’ Intumwa igice cya 9:39. “... Muri iyo nkuru tubona uko abo bantu bibutse uwo Doroka kubera akamaro yari abafitiye. Nakunze iyi shusho yo kwibuka tumaze gusoma. Kwerekana icyo abantu batuvuyemo akamaro bari batumariye, byerekana uburyo Urwibutso ari ikintu cyiza.
c)KWIBUKA ICYO TWABIGIYEHO
Kwibuka bishobora nabyo kuduha uburyo bwo tutwongerera intege (imbaraga kubyo bari batumariye ariko nabwo bikadutera imbaraga muri uko kwibuka icyo bari batumariye mu buzima bwacu). Ijambo ry’ Imana mu rwandiko rw’ Abaheburayo 13:7 hashimangira ibi.
Uyu murongo mwiza cyane uduhamagarira kwibuka ibyo abatuvuyemo bagiye badukorera mu buzima bwacu kandi zikaduha imbaraga zo kubigana. Ni byiza kwibuka ibyo abacu twabuze badushishikariza gukora, kandi tukagira n’ Imbaraga zo gukomeza kubigana mu bikorwa by’ Ubuzima bwacu.
d) KUBAKA URWIBUTSO
Mu gihe hubatswe urwibutso kandi rukanagerwaho n’ abandi bantu batandukanye cyane abana bakiri bato cyangwa urubyiruko, biba ari ikintu gikomeye. Mu rwandiko rw’ abaheburayo mu gice cya 12:11 haravuga hati “ Ubwo tugoswe n’igicucu cy’ Abahamya bangana batyo, muri icyo gice haravuga abantu benshi bakurikiriye Imana kandi no ku buzima bwabo.
Urwibutso ni ikintu cy’ingirakamaro kuri twe kuko aho wibukira abakuri batubanjirije ndetse n’ imibereho yabo.
II. BIDUFASHA KIBIJYANYE N’ AKABABARO
Iyo twibuka bidufasha guhangana n’ umubabaro cyangwa bikatugabanyiriza umubabaro w’abo twabuze bitewe n’ uko tuba duhugiranye turimo kubibuka, bikatuvana mu mwanya wo kubabara mu gihe tuba turi kujya aho twubatse urwibutso kuko nabyo biradufasha.
Hari igitabo mperutse gusoma. Uwacyanditse aravuga ngo “ Sometimes, for fear of letting go “ kandi hari igihe nabwo tugumana “ Holding on” ububabare (pain) mu nzira yo kwibuka abo twakundanye.
“Letting go” bivuga kuva inyuma y’ ubusharire (pain) maze tukaba nabwo twavugana ku bijyanye n’ abacu batuvuyemo bijyanye n’ ibyiza byabo, ibyo badukoreye ndetse n’ ibyo badushishikariza gukora. Ibyo bikazadufasha nabwo gukura mu mitekereze mu buryo by’ umwuka ndetse biduhe n’ubushobozi butuzamura bikatugeza mu kunezerwa.
III.BIZADUFASHA MU KWIGA UBURYO BWO KUBANA N’ AKABABARO
Undi mwanditsi witwa Molly Fumia yabivuze neza ubwo yanditse agira ati” "If I am to near this mourning cloak, let it be made of the fabric of love, woven by the fire thread of memory”.
Icyo buri wese yagombye kumenya ni uko udashobora kuva mubyo wabuze cyangwa abo wabuze. Ariko Ushobora kwiga uburyo ugomba kubana nabyo. Mu kwibuka nabyo birabitwigisha.
Nibyo mu kwibuka rimwe na rimwe ntabwo bitworohera kuko bituzanira umubabaro kandi ni ngombwa ariko iyo ukomeza kujya ku rwibutso akababaro ndetse n’ubusharire biba ibisanzwe kuri twe( become familiar to us) kandi bikadufasha guhagarara kigabo muri ako kababaro kacu. Bityo akaba ari ibyiza kujya aho urwibutso rwubatse kuko bituzamura bikatugeza ahantu haduha amahoro ( to the place of peace).
IV. BIZADUFASHA KUMENYA KO TUTARI TWENYINE.
Kandi undi mugisha, iyo turi kwibuka turi hamwe n’ abandi ubabwira ibyiza by’abo wakundaga, Icyo wabigiyeho n’ umumaro bari bagufigiye ndetse n’ igihugu muri rusange byongera intege abandi mu buzima bwabo. Bityo kwibuka bigahinduka gusangira akababaro ndetse no gusangira akamaro kabo bari bagufitiye ndetse n’ako bari bafitiye umuryango mugari.
Kwibuka hari icyo byongera mu buzima bw’ umuntu wabuze abe kandi mu kwibuka uha abo wakundaga icyubahiro bidufasha kubaho mu buzima bwo kubura abawe kandi bikadutera kuzamuka mu wundi mwanya wo kongera kubaho. Imana idufashe kandi itwongerere imbaraga muri ibi bihe byo kwibuka abacu bazize jenoside yakorewe abatutsi.
Rev./Ev. Eustache Nibintije, Umunyeshuri wa Patriots Bible University yo muri Leta Zunze Ubumwe za Amerika ari nawe wateguye akanabagezaho iyi nyigisho.


text:
izindi nkuru
Ubusobanuro, inkomoko n’imiterere y’abantu bitwa Cynthia
Cynthia ni izina rikomoka mu Gikereki ‘ Kynthia’ ku Kigirwamana ‘Artemis’ cyabaga ku musozi witwa Cynthus.
Cynthia ni izina rihabwa umwana w’umukobwa wavukiye kuri uwo musozi, hari naho usanga risobanura ukwezi cyangwa se ikigirwamana. Ryatangiye gukoreshwa mu kinyejana cya 19.
Bimwe mu biranga Cynthia
Ni umukobwa ukunda gutembera,yiyumvamo ubuyobozi, akoresha ubushozi bwe bwose mu kuyobora abandi.
Yibanda ku mirongo migari cyangwa ibintu byagutse utuntu duto adufata nk’utudafite akamaro.
Bitewe n’ukuntu yita cyane ku bucuruzi cyangwa ibindi byose bibasha kumwinjiriza amafaranga , Cynthia usanga atita ku mibanire n’abandi.
Akunda ubuzima busanzwe , abashaka umutuzo iyo hari icyo arimo gukora.
Akunda kurakazwa n’utuntu tudafashije maze umutima we ugakomereka cyane.


text:
Mbere ya 1959, abategetsi bari ku ngoma bari mu bwoko bw’abatutsi. Abahutu bari baragizwe abacakara. Bari abagaragu cyangwa abaja. Ibyo bakabikora kugira ngo barebe uko baramuka kuko iyo utabaga ufite umuntu uguhatse ntacyo wabaga uri cyo.
Ubuhake mu magambo make
Uwaguhakaga, yitwaga shobuja. Uhatswe akaba umugaragu. Umutware kugeza ku mwami, bagiraga abagaragu benshi bakora imirimo inyuranye : guheka umutware, kumuhingira, kubaka inkike (clôture), kuragira inka, kumutwaza itabi n’agaciro,… Iyo umutware yabaga yishimiye imirimo wakoze yaguhaga inka. Yakugilira imbabazi ugataha ugasubira iwawe, umuhungu wawe akaza kugusimbura. Nawe agahakwa kugira ngo nawe azabone inka.
Guhakwa ukaba mu rugo rw’umutware, babyitaga « gufata igihe ». Iyo umutware yaguhaga inka, babyitaga ko yakugabiye. « Kugaba » rero kari akarima k’umutware kuko niwe wabaga afite ibyo atanga.
Ingaruka zo guhakwa
Kubera ko umugaragu yabaga kwa shebuja, yarakoraga umunsi n’ijoro, agategereza ko bamugabulira. Abatetsi b’umutware
(abanyagikari) n’abatanga inzoga (abafashi cyangwa abaziritsi) babaga nabo bafite ububasha bwabo. Iyo umutware yabaga yabonye ifunguro rye, abandi baryaga ibiryo bageneye abagaragu, bidahagije, ndetse utaba witwara neza ku batetsi ntubibone. Umugaragu rero yahoraga mu ntambara y’ibiryo kandi ari umugabo wubatse. Ariko nta kundi yari kubigenza kuko yagombaga kubaho. Byatumye rero abahutu aribo bari abagaragu babacira ho umugani ko bagira inda nini.
Umutware cyangwa umwana we babaga baragiye mw’itorero, aho biga ibijyanye n’ubutegetsi. Naho umugaragu, yirirwaga mu mirimo, nta gihe yagiraga cyo gutekereza ejo hazaza. N’umwana weni uko kuko iyo se atabaga agishoboye imirimo y’amaboko, umuhungu we yazaga kumusimbura, nawe agaheranwa n’iyo mirimo y’uburetwa. Mutekereze mbese ibiriho ubu. Umugabo uri muri TIG, nta gihe agira cyo gutekereza ku wundi mushinga w’ubuzima. N’umwana we nawe ubutegetsi burangajwe imbere na FPR bwamubwiye ko agomba gusaba imbabazi umututsi kubera ibyaha se yakoze. Murumva ko ari umwana ari se bose barahungeswe, nta mwanya bafite wo gutekereza ku bindi uretse kurara umutima uhagaze batazi ko ejo buzacya. Ibyo byose, byatumaga abo batware bishongora bavuga ko umuhutu adatekereza, ko adashishoza.
Guhakwa byaherekezwaga n’ingeso mbi yo kubeshya, kubeshyera abandi no gusebanya. Ngo « ukuri wabwiye shobuja ukumuhakishwaho ». Naho kubeshyera bandi, umugaragu, kugira ngo shebuja amurebe neza, yabeshyeraga bagenzi be (ikinyoma ni igitsinze), cyangwa akabasebya ngo yibonekereze.
Ikindi ubuhake bwazanye ni umususu. Umugaragu yabaga yahungeswe. Agahora afite ubwoba budasonutse, yigengesereye ngo atagira icyo yica agakubitwa ibiboko. Ubu mu Rwanda umwana w’umututsi abona aho abahutu bicaye akabwira bagenzi be ati nimurebe uko ngiye gukanga abahutu. Akabegera ati ; « Sha ko mbona munywa byeri nyinshi mwararwanye?Amafaranga mwayakuye he? Ntabwo muri « Haduyi » (umwanzi) Ese ubundi muri 94 mwari he? Mugomba kwisobanura. Mu kanya ndaje tubisuremo kuko ibyanyu ntibisobanutse ». Abo bahutu bagatitira, babona asubiye inyuma, bakanyonyomba.
Ubuhake bw’inka
Twabonye ko iyo umugaragu yabaga acyuye igihe » (kurangiza ubuhake ugasimburwa n’umwana wawe), shobuja yamuhaga (yamugabiraga) inka. Iyo nka yabaga yarayikoreye igice kinini cy’ubuzima bwe. Ikibabaje ni uko iyo nka, shobuja yashobaraga kuyisubiza igihe cyose ashakiye. Babyitaga « kunyaga ». Umutware iyo yamunyagaga yitwaje ko atakiyoboka, yoherezaga abantu ya nka bakayitwara. Bavugaga ko « yakunyaze ». None se muri « Gira inka » ya perezida Kagame ntihari abanyagwa inka bahawe mu buryo budasonutse ?.
Guhakwa no guhakilizwa muri iki gihe
Abatware ba kera cyangwa abana babo nibo bari ku butegetsi kuva muri 1994 ubwo bagize abanyarwanda ingaruzwamuheto. Paul Kagame, umututsi w’umwega ni nk’umwami. Arahaka, akagaba, akanyaga. Abahutu nabo bakayoboka.
Dore ingero nkeya zifatika :
= Jean Damascène Ntawukuriryayo, yize i Burayi ajya mu Rwanda Inkotanyi zimaze kwifatira igihugu, arayoboka ari mw’ishyaka PSD.
Muri 2003, ubwo habaga amatora ya prerezida, iryo shyaka mu guhakwa ngo rihabwe imyanya, ryavuze ko abayoboke baryo bazatora Paul Kagame w’ishyaka FPR-Inkotanyi. Ntawukuriryayo yagabiwe umwanya wa ministre muri ministeri y’ubuzima. Akeza umwami Kagame karahava. Muri 2010, ariyamamaza ngo apinganwe na Kagame ariko ryari ikinamico ngo Kagame azatorwe bavuge ko yarushanyizwe n’abandi. Kagame yabonye amajwi arenga 90 kw’ijana. Atowe bwa kabiri, agabira Ntawukuriryayo kuba perezida wa Sena. Ejobundi, sinzi uko byagenze, agomba kuba yariyumvisemo ubuhangange ntakomeze kuyoboka, Kagame aramunyaga.
= Pierre Célestin Rwigema ni umuhutu nawe w’inda nini. Ubwo FPR yari igeze i Kabuga, mu
nkengero za Kigali muri 1994, yazishyiriye amakarito ya shampanye yari yarasahuye, ngo abaha ikaze mu rwa Gasabo. Kubera kuyoboka rugikubita, umwami Kagame yamugabiye ministeri. Bidatinze amugira ministiri w’intebe kubera ko yari yatabye mu nama Faustin Twagiramungu akajya kumuvugaho amagambo kwa Kagame. Akoreshwa gusenya ishyaka rye MDR, atanga impamvu zo kurica burundu.
Ntibyatinze Kagame aramunyaga, undi arangara ajya muri Amerika, indanini iranga aratahuka, arashinyagulirwa, ariko ati « mpemuke ndamuke ». Ejo bundi Atlanta, muri urwo rwego rwo guhakwa, yasabye imbabazi kandi ashima ngo ukuntu bamwakiriye agarutse mu Rwanda. Ngibyo bya bindi by’abahutu byo kudatekereza.
= Pierre Damien Habumuremyi nawe yakubise inkoro bamugira ministiri w’intebe. Yakeje umwami kugeza igihe avugiye mu ruhame ko
Kagame ariwe wenyine ukorera igihugu , ko abandi bategetsi ntacyo bakora. Ariko ngo akajya anyura impande, akaba nk’umugaragu w’injajwa, akibagirwa ko kuregana biherekeza ubuhake. Baramuvuze kwa shebuja ahita amunyaga.
= Bonifasi Rucagu. Ni umwe mu bahutu bazi guhakwa byahebuje. Yewe kugeza ubu aracyari kw’ibere nubwo bamugera amajanja ariko bigera ku mwami Kagame ati : « Mundekere umugaragu ».Ubu niwe ushinzwe intore aho ziva zikagera. Yari muri MRND ivuguruye none ubu arakomeye mu cyama cya FPR. Azi kunoza ubuhake ku buryo agifitiwe icyizere. Ariko ntako aba tagize ngo yibonekereze mu maso y’umwami Kagame.
= Anastase Gasana. Uyu muhutu afite amanyanga ahanitse. Yari mu bucurabwenge bwa MRND, ahita ahindura ati ndi MDR. Arangije ati ndi FPR. Ariko mwene Rutagambwa n’intasi ze baba bakurikira. Baramugabiye biratinda ariko basanga ari umugaragu urimanganya. Baramunyaga ari ambasaderi muri Amerika yanga kugaruka mu Rwanda. Ubu arimo arashora amagambo yo gukeza Kagame ngo arebe ko yakwongera kumugabira. Reka tubitege amaso.
Abahatswe, bakagabirwa, bakanyagwa ni benshi. Ntitwakwibagirwa Stanley Safari. Yaravuze ararogotwa ariko amaherezo baramunyaga ahubwo bashaka no kumushyira ku ngoyi arahunga.
No mu rubyiruko uwo muco wo guhakwa warwinjiyemo. Ari Evode Uwizeyimana, ari Alain Patrick Ndengera (Canada) wumva ngo ko Paul Kagame ariwe wenyine ushobora gutegeka u Rwanda, ari Edouard Bamporiki, Olivier Nduhungirehe, …, bose barimo barakeza umwami Kagame bashyizeho umwete.
Umunyarwanda yaravuze ngo : « Itabi ry’i Bugoyi ni kaburabuza! »
E. Mugisha


text:
Buri muntu agira impumuro itandukanye niyundi
Uretse impanga zisa neza( Vrai jumeaux/identical twins) naho ubundi buri muntu wese ku isi agira impumuro ye yihariye atahuza nundi.
19. Mu buzima bwumuntu akora amacandwe mesnhi kuburyo uyateranije yakuzura piscine ebyiri nini
Burya nuko utabyitaho ariko buri gihe mukanywa kawe haba harimo ingano nke y’amacandwe, kuko hari byinshi afasha mu mikorere y’umubirir wawe ya buri munsi gusa burya ntanubwo aba ari make.
kuko uyateranije yose hamwe ayo umuntu avubura mu gihe cyubuzima bwe bwose bingana na piscine/swimming pools ebyiri kandi nini.
18. Wumva uburyohe bwikintu aruko cyivanze namacandwe yawe gusa
Mugihe ushyize ikintu mukanywa ntamacandwe ahagije arimo ntubasha kumva uburyohe cyangwa ububihe bwicyo kkintu bisobanuye ngo kugirango umenye uburyohe bwikintu runaka nuko kiba cyashobora kwivanga (disolve) n’amacandwe yawe.
17. Amagupfa y’umuntu arakomera kuburyo utakwiyumisha
Ufashe igice kigupfa kingana nikibiriti gishobora kwihanganira toni zigera ku icyenda(9). Ubu bushobozi amagupfa y’umuntu akaba abwihariye kuko na beto(concrete) ifite cyimwe cyakane ( 1/4) cyabwo gusa.
16. Amaraso yawe arihuta kumuvuduko utari uzi
Ubashije gushyira camera kuri karemangingo kamwe kamaraso (Blood cell) mu masegonda mirongo itandatu gusa(60 secs) kaba kamaze gufata amashusho yimitsi yose icamo amaraso mu mubiri wawe.
15. Umuntu akoresha amaso kurusha izindi ngingo
Ntiwabyiyumvisha gusa tekereza iminota itanu ishize ibyo waruri gukora urasanga 90% y’amakuru ufite abyerekeye wayahawe n’amaso. BIsobanuye ko ibyo umenya byinshi nibyo uba wabonye kurenza guhumurirwa kumvisha uruhu ( feeling/Sentir) amajwi ndetse n’uburyohe runaka.
14. Umugabo agira intanga ngabo nyinshi bishoboka
Umugabo udafite ubundi burwayi, umubiri we ushobora kuba wakora intanga ngabo zigera kuri miliyoni icumi (10,000,000sperms) kumunsi bisobanuye ngo zivutse zose, ashobora kuba yabyara abatuye isi yose ubu mugihe kitarenze amezi arindwi gusa.
13. Inzara zumuntu zikura vuba cyane ugereranije nuko ziba zingana.
UMuntu udafite ikindi kibazo kibyihishe inyuma, urwara rwe buri mezi atandatu aba afite urushya. nukuvuga ngo ushyize akamenyetso aho ruba ruhereye mumubiri nyuma yamezi atandatu kaba harageze imbere hahandiumuntu aca ndetse waragakuyeho!
12. Acid iba mugifu cyawe irakomeye gusa n’igifu cyiyuburura vuba.
Hari benshi bibaza bati ese niba koko acid iba mu gifu cy’umuntu ikomeye cyane kuburyo ibasha gusenya ikirimo zinc cyose kuki igifu kitangirika?
Igisubizo kiroroshye cyane! Uturemangingo tugize igifu cyacu twiyuburura cyangwa twongera kwirema kumuvuduko munini cyane uruta uwo iyo acid ikoresha idusenya( cyangwa itwica). bicyo bigatuma uhora igifu cyawe naho ubundi nata gihe wamara kitarayenga ngo gishire. ariho bamwe bajya bakura uburwayi iyo umuvuduko wo kwiyuburura k’uturemangingo dukoze igifu wagabanutse usanga igifu cyabo cyangiritse bikabasaba kwegera mungana ngo abahe ubufasha.
11.Impyiko zawe ni zimwe mu ngingo zigize umubiri zitangaje
impyiko
Burya ngo buri mpyiko y’umuntu iba igize n’utuyunguruzo tugera kuri miliyoni tukaba dufite ubushobozi bwo kuyungurura litiro 1.3 yamaraso buri munota (1.3l/min) ikajugunya litiro 1.5 y’inkari buri munsi.
Twifashishije www.guteto.com
Ibintu 20 utari uzi ku buzima bwawe
Buri muntu agira impumuro itandukanye niyundi
Labels: utuntu n'utundi


text:
Kuri uyu wa kane, ni bwo abagize amasendika y’abapolisi mu Gihugu cy’Ubufaransa batangije icyo bise “opération "Zéro PV" bagamije kugaragaza agahinda gakomeye baterwa n’imikorere idahwitse y’ubuyobozi bwabo. Bimwe mu byo bagarukaho, ni igihe cy’ikiruko kitanoze.
Ikinyamakuru info.re dukesha iyi nkuru cyanditse ko ngo aba bapolisi bafitiye cyane umujinya ubuyobozi bwabo babushinja agasuzuguro gakabije. Bavuga ko ngo uburyo ikiruhuko gitangwa mu kazi butanoze.
Nkuko byagarutsweho na Idriss Rangassamy, umunyamabanga w’ishami rya Alliance Police Nationale 974, ngo kubera urwitwazo rw’umubare muto w’abakozi, ubuyobozi bugiye noneho no kugabanya n’akaruhuko gato bari bafite.
Yagize ati: “Bazaduhamagara igihe bashakiye cyose, bazadutegeka igihe tugomba kuruhukiraho. Nta nubwo tuzabihemberwa. Ubu, ntibifuza kongera umubare w’abakozi ndetse n’ubushobozi. Ahubwo barishakira gukoresha gatunambwene abavandimwe. Turavuze ngo nibahagarike ako gasuzuguro.”
Iki gikorwa cyo kwivumbagatanya cyatangiye kuri uyu wa Kane ngo kizasozwa ku wa 12 Kamena 2018. Ababishinzwe ku rwego rw’igihugu ngo bari bakwiye kwicara bakanoza uburyo bw’ikiruhuko kinoze ku mupolisi.


text:
Ubwo yatorwaga nka Nyampinga w’u Rwanda mu mwaka wa 2017 Iradukunda Elsa, umwe mu mishinga yatangiye ni ugufasha abana 11 bo mu karere ka Rubavu abarihira amashuri ndetse anabafasha mu buryo bwo kubaha ibikoresho kugeza barangije amashuri abanza. Ku wa Gatanu tariki 8 Werurwe 2019 uyu mukobwa yasuye aba bana yemereye inkunga.
Ubwo yabasuraga ku ishuri ryabo rya Rusamaza Primary School uyu mukobwa yari abashyiriye ibikoresho binyuranye cyane ko ariwe ubaha imyenda y’ishuri, ibitabo bikenerwa, amakaramu ndetse n’ibikapu by’ishuri. Aha akaba yamenyeshejwe ko aba banyeshuri bose uko ari cumi n’umwe batsinze ibizami bisoza umwaka bakimuka mu myaka bigamo.
Twibukiranye ko Miss Elsa Iradukunda yatangiye gufasha aba
bana nyuma y’uruzinduko yakoreye mu ntara y’Uburengerazuba yakoze tariki ya 29
Werurwe 2017, akarusoza ku cyumweru tariki ya 02 Mata 2017, Miss Elsa uru rugendo
yarukozemo ibikorwa bitandukanye birimo ibyo guteza imbere uburezi.Miss Elsa yasuye aba bana ku ishuri


text:
1
Gicanda yari imfura, abahutu bajyaga kumusaba amazi yo kunywa (cyane cyane abanyeshuri) akabaha amata ariko reba ibyo bamukoreye.
Iruhukire Mwamikazi w’u Rwanda, Rosalia Gicanda, imfura ntizipfira gushira u Rwanda ubu ruri mu maboko meza! Iruhukire m, ukomeze udusabire ku Mana, U Rwanda ntiruzapfe ukundi natwe twarabyiyemeje. Turashima ubuyobozi bwacu bwaduhaye umurongo muzima tukongera gukunda u Rwanda kd natwe tukikunda, ubuzima bukagarura icyanga nyuma y’akababaro gakomeye ko kubura abacu, ndetse natwe navuga ko twari twaribuze, umuntu atabasha kubona ejo hazaza none ubu turahabona ndetse cyane. #Perezidawacu njya mbura amagambo yo kumushimira uko abikwiye!
Uwicanye wese yaba interahamwe yaba n'undi wese Imana izamwangaze ishyanga.
Ubwo se abamwishe aho bari baba bumva barungutse iki koko, yewe ubugome bwakorewe muri uru Rwanda bujya bugera aho bundenga kabisa!
Abahutu b'Interahamwe ni babi cyane! Nkubwo bishe Umwamikazi koko bamushakaho iki? Harya ka Sankara kari kagarutse ngo kutumara? None kahenye mu bakwe!! Imana ihora ihoze!!
Roho y’Umwamikazi ikomeze iruhukire mu mahoro y’iteka, tuzahora twibuka ubupfura n’urukundo byamurangaga nk’uko abamumenye babivuga, Imana ikomeze umuryango we, Imana iturindire igihugu ntikizongere kubamo Jenoside ukundi. RIP her Majesty Queen Rosalie GICANDA
Niyo mpanvu inkoramaraso zamwishe zizahora zizerera zihishahisha kugezigihe zizagya ikuzimu ; Mwamikazi wurwanda Iruhukire mumahoro Tuzahora Tukwibuka.
1


text:
Yabivuze kuri uyu wa Kane ubwo yatangaga ikiganiro ku barimu bo mu mashuri yisumbuye bigisha amateka bari mu itorero mu Karere ka Nyanza.
Yabanje kubashimira avuga ko bakora akazi keza ko kurera kandi kuganira nabo ari byiza ndetse bitaza kumugora kuko ‘abarimu ari nk’abasirikare’.
Ati “Abarimu ni abantu bitanga bakitangira igihugu bagakoresha umutima wabo no gukunda igihugu barera abana b’u Rwanda kugira ngo igihugu cyacu gitere imbere. Uko kwitanga rero guhuye n’ubwitange bw’Ingabo z’Igihugu na Polisi y’Igihugu n’abandi.”
“Hari ibyo duhuriyeho byinshi cyane, nta byinshi abasirikare babona, nta byinshi abarimu babona ariko ibyo batanga ni byinshi cyane nta giciro wabiha.”
Gen Kabarebe yibukije abarimu ko ari abayobozi b’abo bigisha kandi bityo bakwiye gukora ibyiza kugira ngo babafatireho urugero rwiza.
Yaboneyeho umwanya wo kubasangiza amateka ye yo mu ishuri avuga ko kuri ubu adashobora kuririmba kubera umwarimu wabimuciyeho.
Ati “Iyo ugize ibyago ugahura n’umwarimu mubi bikugiraho ingaruka ubuzima bwawe bwose. Ubu njye sinshobora n’umunsi n’umwe kwasamura umunwa wanjye ngo ndirimbe, nkoma amashyi gusa kandi nkizihirwa nkaryoherwa n’indirimbo. Kubera ko ndi umwana muto nahuye n’umwarimu wanyangishije kuririmba neza neza ku buryo nabiretse, uwo munsi sinongeye.”
Yasobanuye ko byamubayeho ari muri Uganda aho bari barahungiye yiga mu ishuri ribanza. Icyo gihe ngo bari barimo kuririmba mu Kiliziya baririmbishwa n’umwarimukazi wangaga Abanyarwanda.
Ati “Turirimba ndi ku murongo w’imbere arankubita arambwira ngo ntashaka no kubona nasamura umunwa. Ngo ntashaka no kumbona imbere ye ‘ngo genda ujye ku murongo w’inyuma’. Iyo ndirimbo twaririmbaga uwo munsi ni yo ndirimbo naririmbye bwa nyuma kugeza uyu munsi sindongera.”
Yakomeje abasangiza ibyabaye uwo munsi n’uko inkuba yaje gukubita uwo mwarimu arapfa kuko imvura yagwaga cyane.
Ati “Ngiye ku murongo w’inyuma imvura yaragwaga irakomeza iragwa, inkuba irakubita iterura mwarimukazi n’umurongo wa mbere, uwa kabiri n’uwa gatatu hasigara imirongo itatu y’inyuma. Mwarimu imucisha mu idirishya agwa hanze ari umurambo n’abana 16 bari imbere barapfa dusigara turi imirongo y’inyuma mponoka muri abo ngabo.”
Yavuze ko urwango abarimu bo muri Uganda bari bafitiye Abanyarwanda rwatumye afata umwanzuro wo kudakomereza amashuri yisumbuye muri Ankole ahitamo kujya kwiga kure aho batabasha gutandukanye Umunyarwanda n’amoko y’Abagande.
Yababwiye ko agezeyo yasanze abarimu baho batazi gutandukanya Umunyarwanda n’Umunya-Uganda bituma agira agahenge.
Uko yakunze icyongereza
Muri iryo shuri ryisumbuye yahahuriye n’umwarimu avuga ko atazibagirwa kuko yamwigishije neza icyongereza arakimukundisha.
Ati “Urumva ukuntu umwarimu ashobora kukugiraho ingaruka; yanyigishije icyongereza ku buryo ari ‘English Literature’ na ‘English Language’ mu mashuri yisumbuye narujuje amanota yose mu rwego rwo hejuru 100%.”
Yababwiye ko kuva icyo gihe mu 1976 yiga mu mashuri yisumbuye adashobora kwibagirwa amazina y’uwo mwarimu witwaga Francis Okello.
Uwo mwarimu yaramukunze ku buryo n’ubu yafashe mu mutwe amagambo yavuze atangiye kubasobanurira agatabo yabigishirijemo isomo rya English Literature.
Ati “Amagambo yavuze agiye gusobanura ako gatabo n’ubu ndacyayafite mu mutwe. Nakwibagirwa icy’ejo cyangwa icyo umuntu yambwiye mu gitondo ariko sinakwibagirwa icy’icyo gihe kubera umwarimu mwiza.”
Ikiganiro Gen Kabarebe yahaye abo barimu byagaragariraga buri wese ko cyabaryoheye bitewe n’uko bari bateze amatwi nta kurangara ari nako bandika mu makayi yabo kugira ngo batazabyibagirwa.
Nyuma yaho bahawe umwanya babaza ibibazo bitandukanye byibanze ku mateka y’urugamba rwo kubohora igihugu no guhagarika Jenoside yakorewe Abatutsi.
Bamwe mu barimu baganiriye na IGIHE nyuma y’icyo kiganiro bavuze ko bungukiyemo byinshi, by’umwihariko ku guharanira kunoza ibyo bakora.
Uwayisenga Venuste waturutse mu Karere ka Gasabo ati “Nungukiyemo byinshi cyane birimo amateka y’urugamba rwo kubohora igihugu ariko isomo nkuyemo ni uko ngomba kwita ku byo nkora nkabinoza kugira ngo bigire akamaro kuri sosiyete no ku gihugu; mbese ngomba guharanira kuba umwarimu mwiza.”
Minisitiri w’Uburezi, Dr Eugène Mutimura, yashimiye Gen Kabarebe ku kiganiro cyiza yatanze avuga ko ari umusanzu ukomeye atanze ku burezi nk’uko asanzwe awutanga ku gihugu.
Itorero ry’abarezi b’amateka ryateguwe ku bufatanye bwa Minisiteri y’Uburezi; Ikigo gishinzwe guteza imbere Uburezi mu Rwanda na Komisiyo y’Igihugu y’Itorero.
Kuri iyi nshuro ryitabiriwe n’abarezi 1600, batorezwa mu karere ka Nyanza mu bigo by’amashuri bya Mater Dei; College Christ Roi na College Louis de Monfort.


text:
Ibyangombwa :
Ubunyobwa, Soya cyangwa ibihwagari, umunyu, amazi, amavuta. Nyuma hakurikiraho gukaranga ubunyobwa, soya cyangwa ibihwagari. Gusekura kugira ngo haboneke ifu. Gushyushya amazi arimo umunyu. Gusuka ya fu mu mazi ariko ushigisha vuba vuba. Kwibuka kubirekera ku muriro muke. Iyo amavuta atangiye kureremba hejuru ndetse bigafata mu ndiba y’isafuriya ubwo isosi iba ihiye. Iyo sosi ishobora guhongerwa inyanya zihiye, amafi cyangwa ibihumyo.
Uko bakora isupu ya karoti
Gukora isupu ya Karoti bisaba karoti, ibirayi bike, amavuta, ibitunguru, umunyu. Hakurikiraho kuronga karoti no kuziharura, kuzikatamo uduce duto, kuzishyira mu mazi ari ku ziko, gushyiramo ibitunguru no gucanira kugeza igihe bihiriye neza. Utetse nyuma y’ibyo arabiminina akabisya, gusubizamo amazi yamininnyemo no kubisubiza ku ziko. Aha, twibutseko buri gihe bakaranga imboga mbisi mbere yo gushyiramo amazi.
Ibyiza bya Karoti
Karoti ni imboga zera hafi ya hose ku isi kandi ibyiza byazo ni ntagereranywa. Karoti ziribwa ari mbisi, zihiye cyangwa se zitetse ku buryo zidashya cyane kandi akamaro kazo ni ntagereranywa.
Hari abakunda kuzivanga n’izindi mboga bakazirya muri salade zivanze n’indimu cyangwa vinaigre, ariko karoti ishobora no kuribwa ikiva mu murima umuntu akabanza akayoza mu mazi meza akonje ubundi akayihekenya. Usanga henshi ku isi abana ari bo bakunda kuzihekenya kubera ukuntu basanzwe bakunda guhekenya utuntu dukocoka. Ariko n’abantu bakuru ntizibagwa nabi.
Karoti kandi zikorwamo umutobe utagira uko usa kubera ko ubwazo zifitemo isukari y’umwimerere. Kugira ngo umuntu umwe akore umutobe umuhagije akenera nibura karoti 5 nini. Iyo zivanzwe n’umutobe w’amacunga cyangwa pomme/apple iyo mvange itanga umutobe w’akataraboneka ufite intungamubiri nyinshi kandi udafite ingaruka mbi mu mubiri kuko uba ufite isukari y’umwimerere. Ni ikiribwa cyiza gishobora kuribwa cyongerewemo ubuki.
Hari n’abakunda gukata karoti mo ibice binini zihagaze bakazitogosa mu mazi kuburyo zoroha bakongeramo akunyu gake nabwo ziba ziryoshye kandi zifite intungamubiri zazo. Ushobora kongeramo utundi tuboga nka peresile na sereri kugira ngo bigire impumuro nziza. Hari uburyo bwinshi bwo kurya karoti, ariko ik’ingenzi ni ukumenya ko karoti ari imboga zifitiye umubiri w’umuntu akamaro kanini uko zaribwa kose.
Karoti zifite akamaro kanini kuko zifasha umubiri guhorana imbaraga cyane cyane zikagira akamaro ku maso, ku ruhu, ku magufa. Zinafatiye runini umutima n’imikaya y’umubiri kandi zikanayungurura amaraso.
imvaho
Uko bakora isosi y’ubunyobwa, Soya cyangwa Ibihwagari
Labels: guteka


text:
Umunota ku wundi, njyewe Padiri Dieudonné Maniraguha ndibuka uburyo umuvandimwe Padiri Gilbert TWAHIRWA yatuvuyemo agasanga Nyiribiremwa, cyane ko namubaye hafi mu masaha ye ya nyuma. Ubusanzwe twari tumuzi nk’umuntu ufite ubuzima bwiza, kuko atakundaga kurwaragurika, kandi akaba yarahoze ari umuntu ukunda sport cyane.
Uburwayi bwe bwatangiye mu kwezi kwa mbere mu mwaka w’2017, ubwo yari mu itorero ry’abarimu i Busogo akagaruka ukuguru kwe kw’i buryo kwabyimbye. Twagerageje kuhakanda ntihatubanuka, tuhasiga pomade camphrée nabwo ntibyatubanuka, abantu batangira kumubwira bati “ni ibinyarwanda”. Ariko twashatse kubanza twumva abaganga, niko kujya kuri Clinique pro omnibus, muganga Protogene Ngabitsinze amugira inama yo kujya i Kigali mu ivuriro rikomeye kuko yari yaketsemo indwara ikomeye. Uyu muganga tukaba tumushimira cyane. Twagiye i Kigali mu ivuririo ryitwa Mpore Clinic, twakirwa n’umuganga witwa Emmanuel Kagambirwa, amwandikira ibizamini, amaze kureba ibisubizo, ahita amusaba kwihutira kujya muri Roi Faysal kuko mu maraso hari hagaragaye ibimenyetso by’indwara yitwa Thrombose. Ni indwara ifata mu maraso akagenda avura, noneho akazamo utunombe dutuma atabasha gutembera neza. Turashimira cyane uyu muganga, kuko yahise adusobanurira ikibazo uko giteye, kandi akaba yarakomeje kwita kuri padiri Gilbert amubaza amakuru y’uburwayi bwe. Muri Roi Faysal yakiriwe n’umuganga witwa Amendezo Etienne, ahamara icyumweru ari ku miti. Nyuma yo gusezererwa yakomeje kujyayo muri za contrộles, akurikije gahunda yabaga yahawe na muganga, nuko amara umwaka wose afata imiti, kandi yita no kuri régime alimentaire bari bamutegetse.
Mu kwezi kwa mbere uyu mwaka nibwo yatangiye kutubwira ko yumva yarakize, ndetse akavuga ko na muganga yamuhaye icyizere ko agiye guhagarika imiti. Yamaze amezi abiri yarayihagaritse koko. Mu mpera z’ukwezi kwa kabiri nibwo yatatse mu bworo bw’ikirenge, ajya kwa muganga basanga ari nerf sciatique yababaraga. Bamuhaye imiti biroroha. Kuwa 22/03/2018 yazindukiye i Kigali avuga ko agiye gukoresha contrộle ya nerf sciatique, ariko akaba yari afite na gahunda yo kujya kuri WDA gushaka ibyangombwa by’abanyeshuri. Kubera ko atashoboraga kwitwara, yajyanye na bwana Rwandanga Innocent, nawe turamushimiye, bageze imuhira saa kumi, cyakora abanza kumugeza ku ishuri. Bataramarayo akanya, yahise amusaba kumugarura imuhira, kuko yumvaga ahinduwe. Bageze muri évêché ari uwo kurandata. Icyo gihe hari saa kumi n’imwe. Innocent yahise ampamagara ngo ninze mujyane kwa muganga, mbihuje n’uko nari nzi ko nanone yari yagiye kwa muganga, numvise ko bitoroshye koko, nza nihuta. Nahageze hashize iminota 20, nsanga amaze kuruhuka ambwira ko yumva atangiye kugarura agatege. Yibwiraga ko ari imiti yanyoye bakiri ku rugendo yaba imuguye nabi, niko kumureka araruhuka. Mu gitondo yahamagaye muganga Emmanuel Kagambirwa wari wamuhaye iyo miti amubaza niba ari yo yaba yamuciye intege, muganga amubwira ko atari byo, ahubwo amusaba kwihutira kwa muganga, kuko yari atangiye guhumeka nabi. Yahise aduhamagara, ku buryo saa mbiri twari tugeze muri Clinique yo kwa Kanimba. Baramusuzumye basanga ararembye, tension iri hasi ndetse n’amaraso afite oxygène nkeya. Bahise bamushyiraho appareil imwongerera umwuka. Twabonye bikomeye dusaba ko yajya muri Roi Faysal kuko ariho yari asanzwe yivuriza. Nari kumwe nawe na ba padiri Cassien, Jean Claude na Jean de Dieu Ndayisaba.
Muri uwo mwanya nibwo umuganga yatubwiye ko indwara ye ishobora kuba yageze mu bihaha, akaba ariyo mpamvu atarimo guhumeka neza. Ibyo babivuze yumva, ahita atangira kuvuga ko agiye gupfa kuko abaganga bari baramubwiye ko iyo thrombose igeze mu bihaha igorana kuyivura. Clinique yasabye hopital de Ruhengeri kohereza ambulance ikaba ariyo imujyana i Kigali, byarakunze tubanza kuri hopital kugira ngo bamwandikire transfert. Igihe barimo babikora padiri Angelo yamufashe ifoto agira ngo amenyeshe abapadiri bagenzi bacu ko padiri Gilbert yarwaye, nuko nshaka kumubuza, ariko padiri Gilbert we ahita ambwira ati : « mwihorere, ahubwo nawe mfotora iyo uzaha abasigaye». Tukiri aho kandi yaravuze ati : « nkurikije uku numva ubu burwayi, mumbwirire padiri mukuru wa Busogo ankure kuri gahunda y’abazasoma misa za Pasika, ndumva ntazazisoma ».
Byarakomeye, dutangira kugira impungenge
Twageze muri Roi Faysal basanga amaguru yombi arimo thromboses, kandi na scanner igaragaza ko mu bihaha harimo embolie pulmonaire. Bahise bamushyira ku miti yo kumuvura, ariko we akaduhumuriza agira ati : « mu kunshyingura ntimuzigore cyane, kuko bisigaye byaroroshye. Ni ugushyiraho isima na béton ubundi mukitahira». Ibyo byagaragazaga ko yarangije kwitegura gutaha, kandi akaba yarabivugaga atabica hirya. Yagumanye na mwishywa we , Jean Pierre kugeza mu gitondo. Bwakeye mu gitondo cyo kuwa gatandatu 24/03/2018 yarembye cyane, ari guhumeka akoresheje ingufu nyinshi. Nuko bamujyana aho bavurira indembe (soins intensifs), bigeze saa saba namugezeho muteguza ko nshaka kumusomera misa nkamuha n’isakaramentu ry’ugusigwa kw’abarwayi, ariko kubera ko abaganga bari bamuriho buri kanya kandi badashaka ko tumuganiriza, yarambwiye ngo tube turetse tubishyire saa cyenda. Muri uwo mwanya yasuwe n’abantu benshi bo mu muryango avukamo n’abapadiri. Saa cyenda zigeze Umwepisikopi wacu, Musenyeri Visenti Harolimana, yaje kumureba aba ari na we umuha isakaramentu ry’ugusigwa kw’abarwayi. Umwepisikopi akiri aho yagiranye ikiganiro n’abaganga barimo bamwitaho, bamuha icyizere ko ashobora gukira, ariko bamusaba kumusengera cyane. Saa kumi umutima we wahagaze akanya gatoya, abaganga bongera kuwukorera réanimation urongera urakora. Saa kumi n’ebyiri bahamagaye mushikiwe witwa Chantal bavuga ko bashaka kumuvugisha ku buryo bwihariye. Bamubwiye ko arembye ariko ko bafite icyizere. Bamusabye inimero ye ya telefone, bamubwirako nibagira icyo badukeneraho ariwe baza guhamagara cyangwa Musemyeri. Cyakora yahavuye bamubwiye ko ubwonko bwa padiri butangiye gutakaza contrôle. Saa moya twaratashye twese ariko tujya hafi. Saa 23h26 habaye umutingito w’isi umura nkumunota umwe, ako kanya mushiki we aba arampamagaye, ambwira ko kwa muganga bamushaka ngo padiri ararembye. Nanjye nahise nitegura ngo tuhahurire. Ariko igihe narimo nitegura mwishywa we, Jean Pierre yahise ampamagara anyerurira ko padiri yaruhutse. Najyanye na padiri Janvier Nduwayezu, kuko nari naraye kuri Conference Episcopale du Rwanda, tuhageze dusanga koko yavuyemo umwuka. Nahise nandikira umwepisikopi wacu mumenyesha ko byarangiye.
Turamushimira ko yatubaniye neza
Padiri Gilbert TWAHIRWA twamenyanye mu mwaka w’2010, ubwo yakoreraga ubutumwa muri paruwasi ya Runaba, njye nari umudiyakoni. Twamenyanye byimbitse aho duhuriye mu rugo rw’umwepisikopi, ubwo nahamusangaga mu mwaka wa 2016, we akaba yari ahamaze imyaka ibiri ashinzwe ishuri rya ETEFOP naho njye nje kungiriza économe général wa diyosezi. Tukaba muri communauté turi abapadiri barindwi ubariyemo n’Umwepisikopi.
Nka communauté ya évȇché turashimira padiri Gilbert uko yaduhaye urugero rwiza rwo kubaha gahunda za communauté, kuko imirimo yo kuyobora ishuri itigeze imubera imbogamizi mu kubahiriza gahunda za communauté. Turamushimira uburyo yakundaga abo yaragijwe, bikagaragarira mu buryo yakundaga kuduha amakuru y’abanyeshuri be avuga ati : « abana banjye…», yabivuga ukumva koko ko ari abana be. Ibi bigahuza n’intego ye igira iti « uko Data yankunze, niko nanjye nabakunze». Turamushimira ukuntu yari umuntu uzi kugisha inama umutimanama, adatindiganya, kandi agaherako afata icyemezo kirambye. Aha niho hakomotse ka kazina twari tumuziho ka « Burundu ».
Nawe padiri Gilbert nyemerera ngire icyo nkwibwirira, Gilbert Gilbert ntore ya Rurema. Narakubonye urimo urengarenga, uncira amarenga njye nkubera uwejo ; none dore ubaye inkumburwa hano iwacu. Wabaye intwari itamenya intaho itabanje gushyitsa intego, unyeretse rwose ubutazuyaza ko nta ntwari ihora mu nzu…Reka tureke utahe ugaragire Kristu. Natwe umusibo ni ejo cyangwa ejobundi. Numugeraho rwose uzamugwe mu nda nk’umugaragu mwiza ushoje imihigo. Uzahorane isengesho ritakambira u Rwanda, uzahorane n’irindi ritakambira Diyosezi, umuryango wawe n’abo wari uragiye. Uzaduhoze iteka ku mutima wawe, natwe tukubereye aho twishyikira. Imana iguhe iruhuko ridashira maze urumuri rw’iteka rukumurikire uruhukire mu mahoro, Amen.
Padiri Dieudonné Maniraguha


text:
Niba wifuza guha impano umugabo wawe cyangwa umuhungu w’inshuti yawe hari ibitekerezo by’ibyo wamugenera kandi bikamushimisha.
Ubushakashatsi bwakozwe bwagaragaje ko kugurira umwana impano cyangwa se umukobwa ngo byoroha ugereranyije no kugurira umugabo cyangwa se umuhungu mukundana.
Abagabo benshi batekereza ibintu bimwe; baba bumva akenshi impano zabo ari iz’amasogisi, utwambaro tw’imbere cyangwa karavate.
1. Niba hari imikino cyangwa igitaramo rimwe na rimwe ujye umugurira itike yo kwinjira
Iyi ni imwe mu mpano ishobora gushimisha abagabo, yaba abubatse, abatandukanye n’abagore babo, abakiri gutereta n’abatarushinga. Niba rero wasohokanye n’umukunzi wawe agiye kureba umukino w’ikipe akunda cyangwa se agiye mu gitaramo cy’ itsinda ry’abaririmbyi akunda cyangwa umuhanzi akunda kugira ngo umushimishe kurushaho ujye umugurira itike yo kwinjira atabizi maze nimugera aho mwinjirira uyimutunguze, azahita abona ko umwitaho, ko ibyo aha agaciro n’ibimushimisha ubibona.
2. Mukorere urutonde rw’amafilime cyangwa amakinamico akunda uyamushyirire kuri DVD player
Niba umugabo/umukunzi wawe akoresha amafaranga menshi akugurira indabo, imyambaro n’amaherena kubera iki wowe utareba akantu umuha koroheje nko kumukorera urutonde rwa filime cyangwa amakinamico akunda ukayamushyirira kuri DVD cyangwa CD hanyuma ukazayimuha igihe muri kumwe cyangwa se wamusuye.
3. Cagura indirimbo uzi akunda uzimushyirire kuri CD player
Nta mpamvu yo guhora uha umugabo wawe cyangwa se umusore mukundana impano zihenze, rimwe na rimwe ujye unyuzamo umucagurire uturirimbo uzi ko akunda nurangiza utumushyiririre kuri CD bizajya bituma igihe yicaye arimo kuzumva agutekerezaho. Niba rero harimo izo mwumva muri kumwe zijya zimwibitsa ibihe byiza mwagiranye bituma abona ko umuzirikana buri gihe kandi umuhoza ku mutima.
4. Muhe impano y’imyenda mu gihe ubona ayikeneye
Nubona umugabo wawe arimo ashaka kugura imyambaro mishya cyangwa se arimo guhamagara mu maduka bacuruza imyenda ababwira ko ayikeneye, kubera iki wowe utahera kuri icyo ngo noneho uzamuhe impano y’uwo mwenda yifuza? Ugomba ariko kwitwararika ukamenya imyenda ibera umukunzi wawe, atari ukugenda ngo ugure ibyo ubonye byose.
5. Mugurire akuma gateka cyangwa se agashyushya icyayi
Nugurira umukunzi wawe aka kuma gashyushya icyayi bizatuma adatakaza imbaraga nyinshi kugirango akore icyayi, niba kandi atanagikunda bizatuma azajya agira imbaraga zo kukinywa kubera impano wamuhaye. Ikindi kandi, bizatuma umugabo wawe yishimira kugukorera icyayi igihe icyo ari cyo cyose .
6. Mugurire ikofi cyangwa se isaha
Impano nk’izi ni impano abantu batangiye gukundana cyangwa se guteretana bakoresha. Ibi byereka umuhungu/umukunzi wawe ko umwitayeho. Guha rero umusore mukundana cyangwa umugabo wawe ikofi bizatuma agira isuku mu mifuka ye kandi uko azajya ayikura mu mufuka agiye kuremo cyangwa kwishyura azajya ahora akwibuka.
Inama 6 Zo Guhitamo Impano Izashimisha Umuhungu'Umugabo Ukunda
Niba wifuza guha impano umugabo wawe cyangwa umuhungu w’inshuti yawe hari ibitekerezo by’ibyo wamugenera kandi bikamushimisha.